
RELIGIUNEA  PRIMORDIALĂ  Şl  ORIGINEA 

RELIG1UNII.1) 

III. 


H ipoteza  animizmului  arc  o  variantă,  care  face  încercarea  să 
explice  originea  religiunii  din  cultul  înaintaşilor  sau  al  străbunilor 
şi  al  eroilor  mari  din  trecut 

Nu  este  noauă  această  încercare,  căci  o  întreprinse  încă  în 
antieitate  raţionalistul  grec  Euhemer,  un  aderent  al.  şcoalei  cire- 
naice,  care  a  trăit  pe  timpul  împăratului  Alexandru  cel  Mare. 
Acest  scriitor  a  afirmat,  că  zeii  deosebitelor  popoare  au  fost 
oameni  muritori,  cari  ei  înşişi  şi-au  atribuit  până  ce  erau  încă  în 
vieaţa  puteri  divine2  ori  apoi  au  fost  divinizaţi  după  moartea 
lor  de  urmaşi,  în  semn  de  pietate  şi  recunoştinţă  pentru  faptele 
mari  de  eroizm  sau  de  binefacere,  cari  le-au  săvârşit  în  vieaţă. 
Că  ar  fi  voit  Euhemer  să  explice  în  acest  chip  originea  dintru 
început  a  religiunii,  sau  a  voit  să  arete  numai  obârşia  unor  zei 
păgâni,  astăzi  nu  se  poate  constata  cu  siguritate,  deoarece  scrierea 
(„?<•(><*  arayţjacpii*),  în  care  şi-a  desvoltat  părerile  referitoare  la 
această  chestiune,  s’a  pierdut,  afară  de  unele  fragmente  păstrate  în 
traducere  latinească. 

Euhemerizmul  n’a  aflat  aderenţi  mai  însemnaţi  până  în  veacul 
trecut,  când  l-a  reîmprospătat  evoluţionistul  englez  Herbert  Spencer ,8 
dându-i  totodată  şi  o  formă  mai  ştienţifică.  După  părerea  acestui 
învăţat,  omul  primitiv  ar  fi  ajuns  la  religiune  dupăce  a  trecut  prin 


i  Vezi  Nrii  2  şi  3. 

*  „Sîbi  ipsis  affînxermtt  dîvinam  potentiam,  unde  dii  sunt  exişti  maţi'*,  Sextns 
Empiricus  VIII,  258. 

3  Die  Prinzipien  der  Soziologie.  Trad.  germ.  de  B.  Wetter.  Stuttgart  1891. 

o  serie  întreagă  de  sinamăgiri  psihologice.  Primul  pas  spre  reli- 
giune  l-a  făcut  el  atunci,  când  a  venit  la  credinţa  în  existenţa 
sufletelor ;  cari  trăiesc  şi  după  moartea  corpului.  Originea  credinţii 
în  suflete  o  explică  H.  Spencer  astfel: 

Omul  primitiv  a  fost  adânc  impresionat  de  apariţia  şi  dis¬ 
pariţia  unor  lucruri  din  natură,  cum  au  fost:  norii,  stelele  etc. 
Schimbarea  aceasta  a  produs  în  conştiinţa  sa  ideea  unei  dualităţi 
a  lucrurilor  acelora,  despre  cari  şi-a  format  închipuirea,  că  apar 
alternativ  în  forme  deosebite.  Ideea  dualităţii  lucrurilor  a  aflat-o 
confirmată  şi  de  umbrele  lor,  apoi  şi  de  imaginele  reflectate  îri 
apă,  pe  cari  neputându-le  explica  altcum,  le-a  considerat  ca  o  a 
doaua  fiinţă  a  obiectelor,  ca  o  fiinţă  mai  fină,  pe  care  a  numit-o 
suflet  La  o  credinţă  mai  sigură  în  existenţa  sufletelor  a  ajuns 
însă  omul  primitiv  —  zice  H.  Spencer  —  cu  deosebire  prin  vis. 
In  viziunile,  ee  le-a  avut  în  vis,  s’a  văzut  pe  sine  petrecând  prin 
locuri  străine,  întâlnindu-se  şi  povestind  cu  persoane  depărtate 
etc.  Dupăce  s’a  trezit,  în  naivitatea  sa  şi  în  lipsa  puterii  de  ju¬ 
decată,  a  atribuit  visurilor  ce  le-a  avut  realitate,  crezând  că  s’au 
întâmplat  aievea  şi  a  cercat  apoi  să  le  explice.  încredinţat  de 
alţii,  că  în  decursul  somnului  nu  s’a  mişcat  cu  corpul  din  locui 
unde  a  dormit  şi  încredinţându-se  însuş,  că  cu  corpul  nici  n’ar 
fi  putut  străbate  depărtări  atât  de  mari  ca  cele  din  vis,  a  fost 
silit  să  presupună,  că  în  fiinţa  sa  există  un  al  doilea  eu  ,  ca¬ 
pabil  pentru  manifestări  de  vicaţă  mai  superioare,  adecă  un  su- 
flet^V.  Conta  \  care  acceptează  explicarea  ce  a  dat-o  H.  Spencer 
credinţii  în  suflete,  o  ilustrează  prin  următorul  exemplu:  <  Să  pre¬ 
supunem,  că  un  sălbatec,  care  începe  a  fi  capabil  de  oare-care 
reflexiune,  visează  că  se  duce  la  vânat,  că  în  pădure  se  întâlneşte 

cu  cutare  om,  că  împreună  cu  el  face  un  ospăţ  îmbelşugat _ 

când  deodată,  la  un  strigăt  al  vecinului,  se  trezeşte.  El  pove¬ 
steşte  vecinului,  că  în  realitate  el  a  fost  la  vânat  şi  la  ospăţ. 
Vecinul  însă  îl  asigură,  că  nu  l-a  văzut  în  tot  timpul  somnului 
mişcându-se  din  locul  unde  s’a  culcat.  Ce  poate  conchide  de 
aici  sălbatecul  nostru?  El  nu  poate  conchide  de  sigur,  decât  că 
persoana  sa  este  compusă  din  două  fiinţe  identice:  una  care  este 
culcată  în  timpul  somnului,  şi  alta  care  tot  în  acel  timp  se  des- 


*  V.  Conta  „încercări  de  metafizică  materialistă'*,  laşi,  ed.  Şaraga,  p.  25- — 26. 

parte  de  cea  dintâi  pentru  a  umbla  singură  încoace  şi  încolo, 
intoreându-se  repede  la  locul  său,  ori  de  unde  ar  fi,  îndatăce 
este  chemată.  Această  din  urmă  fiinţă  este  ceeace  se  numeşte 
mai  târziu  suflet ».  Când  aceasta  «a  doua  fiinţă»  sau  sufletul  se 
desparte  pentru  totdeauna  de  om,  acestuia  i-se  pricinueşte  moartea, 
iar  sufletul  duce  mai  departe  o  existenţă  personală  independentă 
de  corp.  Credinţa  în  această  existenţă  personală  a  sufletului  după 
desfacerea  sa  de  corp,  i-s’a  întărit  omului  primitiv  prin  aceea,  că 
a  văzut  în  vis,  ca  vii,  astfel  de  persoane,  despre  cari  el  ştia,  că 
au  murit  de  mult.  Dar  omul  primitiv  văzând  oameni  leşinaţi  şi 
în  stare  extatică,  mai  credea  şi  aceea,  că  sufletul  se  poate  reîn¬ 
toarce  din  nou  în  corp  spre  a-1  însufleţi,  de  aceea  îmbalzama  sau 
usca  corpurile  morţilor,  punea  mâncări  pe  mormintele  lor  etc.,  ca 
să  înlesnească  şi  să  facă  posibilă  reîntoarcerea  sufletelor.  Din 
aceste  datini  şi  ceremonii  dela  înmormântări  s’a  desvoltat  cu  timpul 
căitul  străbunilor ,  care  a  fost  —  după  H.  Spenccr  şi  alţii  — 
fundamentul  tuturor  rcligiunilor.  Străbunii  au  fost  ridicaţi  cu 
timpul  la  rangul  de  zei ,  păstrându-şi  însă  atributele  fizice  şi  spi¬ 
rituale  omeneşti  şi  numai  în  putere  fiind  superiori  oamenilor.  La 
acei  străbuni  deveniţi  zei  îşi  reduceau  originea  toţi  oamenii  şi 
tot  ei  au  fost  consideraţi  mai  târziu  ca  creatorii  lumii  întregi. 
Cultul  religios  al  străbunilor  deveniţi  zei,  stă  deci  la  începutul 
desvoltării  vieţii  religioase  a  tuturor  popoarelor.  Din  acel  cult 
s’ar  fi  desvoltat  mai  târziu  toate  religiunile. 

Va  sile  Cotita  1  acceptează  întocmai  această  explicare  a  originii 
religiunii,  cu  singură  deosebirea  aceea,  că  nu  străbunii,  ci  eroii 
deveniţi  regi  ai  triburilor  şi  popoarelor  primitive,  au  fost  ridicaţi 
la  rangul  de  zei,  cărora  li-s’a  adus  cultul  religios.  El  îşi  moti¬ 
vează  această  părere  prin  afirmaţia,  că  mai  întâi  s’ar  fi  organizat 
omenimea  primitivă  politiceşte  în  regate,  sub  cârmuirea  eroului 
celui  mai  puternic,  care  devenia  rege  şi  numai  după  aceea  s’ar 
fi  consolidat  legăturile  de  familie. 

Dar  toată  truda  acestei  argumentări  forţate  este  cheltuită  în- 
zadar.  Ea  nu  poate  explica  originea  religiunii. 

înainte  de  toate,  hipoteza  de  care  ne  ocupăm  face  eroarea 
absolut  nepermisă  in  ştiinţă  din  punct  de  vedere  metodologic, 
de  a  încerca  să  explice  originea  unui  factor  universal  şi  necesar 

‘  V.  Conta  op.  cit.  pag.  52 — 53. 

din  vieaţa  omenimii,  cum  este  religiunea,  din  cauze  de  tot  acci¬ 
dentale,  singuratice  şi  neînsemnate,  cum  sunt  visurile.  Prin  o 
astfel  de  procedură  neştienţifică,  care  violează  principiul  logic  al 
cauzalităţii,  conform  căruia  între  efect  şi  cauză  trebue  să  existe 
totdeauna  o  proporţiune  dreaptă,  se  deplasează  chestiunile  cele 
mai  serioase  şi  mai  delicate  ale  ştiinţii.  Ştiinţa  trebue  se  respingă 
asemenea  proceduri  arbitrare,  fie  ele  aplicate  cu  ori  cât  de  mare 
agerime  a  minţii. 

De  tot  curioasă  şi  imposibilă  este  explicarea  ce  o  dă  H. 
Spencer  credinţi i  în  suflete,  la  care  ar  fi  ajuns  omul  primitiv 
prin  observaţia  umbrelor  şi  a  i magmelor  reflectate  de  apă,  cu 
deosebire  însă  prin  vis.  Umbrele  şi  imaginele  reflectate  nu  pu¬ 
teau  deştepta  în  mintea  omului  primitiv  idea  sufletului,  pentrucă 
sufletul,  când  este  adus  în  legătură  cu  un  obiect  oarecare,  îl  caută 
şi  omul  cel  mai  primitiv  în  interiorul  obiectului,  nu  în  afară  de 
el.  Ce  fel  de  suflet  era  acela,  pe  care  omul  îl  putea  călca  cu  pi¬ 
cioarele,  îi  putea  dripî  şi  chiar  provoca  să  apară  în  dosul  unui 
corp  pus  la  lumină?  Despre  suflete  au  altă  idee  şi  oamenii  cei 
mai  primitivi,  fie  că  le  privesc  ca  locuind  în  anumite  obiecte,  fie 
eă  le  atribue  o  existenţă  independentă  de  obiecte. 

Şi  afirmaţia,  că  la  idea  sufletului  ar  fi  ajuns  omul  prin  vis, 
este  lipsită  de  orice  temeiu  psihologic,  deoarece  în  vis  se  vede 
omul  atât  pe  sine,  cât  şi  persoanele  cu  cari  are  de  a  face  după 
apariţia  lor  corporală,  iar  iui  după  cea  ncvizibiiă,  spirituală.  Din 
acelaş  motiv  nu  putea  ajunge  omul  primitiv  prin  vis  nici  la  cre¬ 
dinţa  intr’o  existenţă  personală  a  sufletului  străbunilor  săi  morţi, 
pentrucă  în  vis  el  ri’a  văzut  sufletul,  ci  figura  materială  sau  corpul 
străbunilor  săi.  Dacă  visul  ar  fi  condus  pe  oameni  la  idea  ne¬ 
muririi  lor,  atunci  —  după  această  hipoteză  —  era  mai  logic  sa 
se  desvoalte  credinţa  în  nemurirea  corpului,  pentrucă  corpul,  nu 
sufletul,  îi  apare  omului  în  vis.  Dar  să  punem  întrebarea  şi  aşa: 
oare  ar  fi  putut  visa  omul,  că  vorbeşte  cu  persoane  moarte,  dacă 
n’ar  fi  avut  înainte  de  aceea  credinţa  în  nemurire  şi  într’o  vieaţâ 
viitoare?  Este  greu  a  presupune  aşa  ceva,  deoarece  visul  îşi  are 
temeiul  său  totdeauna  în  ideile,  cari  le  cunoaşte  omul  şi  cari  îl 
preocupă  când  este  treaz. 

Afară  de  acestea  nici  nu  putem  atribui,  cum  face  H.  Spencer, 
unui  om,  fie  el  ori  cât  de  primitiv,  atâta  naivitate  ca  să  creadă 

în  realitatea  visurilor  sale.  Şi  cel  mai  naiv  om  este  în  stare  să 
deosebească  viziunile  ce  le-a  avut  în  vis  de  întâmplările  reale, 
prin  cari  a  trecut  în  vieaţa  sa.  Şi  sălbaticul  ştie,  că  visurile  nu 
simt  fapte  întâmplate.  Pe  sălbaticul  din  exemplul  lui  V.  Conta  a 
trebuit  să-l  convingă,  îndată  ce  s’a  trezit,  stomacul  gol,  că  ospăţul 
ce  l’a  consumat  în  vis  nu  stampară  foamea.  In  sfârşit,  chiar  dacă 
s’ar  fi  aflat  cineva,  care  să  creadă  în  faptica  întâmplare  a  visu¬ 
rilor  sale,  s’ar  fi  putut  lăţi  oare  acea  credinţă  la  toate  popoarele  ? 
Cine  va  fi  în  stare  să  atribue  omenimii  întregi  atâta  naivitate? 

Cea  mai  marc  greutate  o  întimpină  H.  Spencer  atunci,  când 

vrea  să  explice  desvoltarea  credinţă  în  zei  din  cultul  străbunilor. 
Căci  psihologiceşte  este  neexplicabil :  cum  a  putut  să-şi  ridice 
omul  primitiv  pe  străbunii  săi  morţi  la  rangul  de  zei,  dacă  rCa 
avut  credinţa  în  zei,  nici  idee  despre  ceva  divin?  Este  evident,  că 
fără  să  fi  avut  omul  primitiv  în  conştiinţa  sa  predicatul  «divin  >, 
n’a  putut  să-şi  «divinizeze  >  nici  străbunii  şi  nici  eroii  sau  regii 
săi.  Pentru  a  explică  originea  dintru  început  a  religiunii  nu  ne 

interesează  în  locul  prim:  cui  a  atribuit  omul  mai  întâi  predi¬ 

catul  :  divin  ,  ci :  cum  a  ajuns  ia  cunoştinţa  acelui  predicat? 
Această  întrebare  nu  o  lămureşte  H.  Spencer,  pentrucă  divini¬ 
zarea  străbunilor  sau  a  regilor,  nu  explică,  ci  presupune  existenţa 
credinţii  în  zei. 

Dacă  credinţa  în  zei  a  premers  divinizării  strămoşilor  şi  a 
regilor,  atunci  aceasta  din  urmă  nu  poate  fi  altceva  decât  o  de¬ 
generare  dela  cea  dintâi.  Istoria  religiunilor  ne  şi  dovedeşte,  că 
cultul  strămoşilor  şi  peste  tot  apoteozarea  oamenilor  muritori, 
s’a  ivit  totdeauna  în  acele  timpuri,  când  vieaţa  religioasă  se  află 
într’o  stare  de  decadenţă.  într’o  astfel  de  stare  se  află  vieaţa 
religioasă  în  imperiul  roman  pe  timpul  apoteozei  împăraţilor  şi 
tot  aşa  s’a  întâmplat  aceasta  şi  la  alte  popoare. 

Părerea  lui  V.  Conta,  că  numai  după  organizarea  politică  a 
popoarelor  în  regate  s’ar  fi  consolidat  legăturile  familiare  între 
oameni,  nu  este  confirmată  de  mărturiile  istoriei,  cari  ne  dove¬ 


desc  tocmai  contrarul,  că  adecă  familia,  cu  referinţele  bine  în- 
ehiegate  între  membrii  ei,  a  fost  fundamentul,  pe  care  sau  clădit 
statele.  De  altcum  acea  părere  stă  în  contrazicere  chiar  cu 
principiul  evoluţiunei,  al  cărei  aderent  este  şi  V.  Conta,  căci  acel 
principiu  afirmă,  că  omenimea  a  progresat  succesiv  dela  începu- 

turile  cele  mai  simple  şi  mai  rudimentare  la  forme  din  ce  în 
ce  mai  complexe  ale  organizaţiei  şi  vieţii  celei  mari  sociale. 

Din  toate  acestea  este  evident,  că  originea  religiunii  n’avem 
să  o  căutăm  în  cultul  străbunilor  sau  al  regilor  şi  că  acest  cult 
n’a  putut  exista  la  începutul  vieţii  religioase  a  popoarelor.  Care 
a  fost  religiunea  primordială  a  omonimii,  vom  arăta  în  cele  ur¬ 
mătoare.  Dr.  Ni  colac  Bălan. 


DIN  TRECUTUL  BISERICII  ROMÂNE  B1HORENE 
III.  Comisiunea  din  1754 — 1756 

(al  II-lea  comunicat). 

In  piaţa  sfântului  Ladislau,  unde  e  azi  şcoala  reală,  era  re¬ 
zidenţa  episcopală  veche  a  episcopului  latino-catolic.  In  acest 
edificiu  s’a  instalat  biroul  şi  locuinţele  private  ale  membrilor  din 
comisiunea  regească.  Pe  timpul  acesta  episcopul  s’a  mutat  la  vila 
sa  Puspoki. 

In  programa  instrucţiunei  regeşti  dată  comisiunii  era  cuprinsă 
şi  «teza  despre  privilegiile  date  preagraţios  naţiei  române  .  Acest 
punct  era  mare  bârnă  în  ochii  de  Argus  ai  ierarhiei  latine,  tare 
jaluză  de  integritatea  drepturilor  sale  avitice. 

Încă  între  desbaterile  anchetei  prime  din  anul  1735,'  s’a 
abordat  chestia,  că  Românii  cuprindu-se  ori  nu  sub  terminul  ge¬ 
neric  de  naţiune  ilirică  ,  Locotencnţa  cu  datul  de  20  Septemvrie 
1735  rescrie  episcopiei  latine  de  Oradea,  ca  să  deie  răspuns  de- 
taiat  şi  motivat.  Negreşit  că  in  formaţiuni  le  poftite  s’au  trimis. 
Dar  la  Viena  nu  le-au  luat  de  bani  buni,  şi  aşa  la  anul  1754 
întrebarea  aceasta  din  partea  Vienei  s’a  privit  de  o  cauză  supe- 
rată,  şi  comisiunea  nu  a  mai  putut  reveni  la  ea  meritorie.  Ea 
avea  a  se  acomoda  strict  la  inviaţiunile  primite. 

Nu  aşa  a  socotit-o  guvernul  bisericesc.  Conform  axiomei 
juridice  -vigilantibus  iura»  a  ridicat  protest  la  comisiune  şi  în 
un  memorand  solemn  a  exhauriat  toate  îndoielile.  Dar,  cum  se 
va  vedea  ulterior,-  toată  osteneala  maghiarilor  de  a  eapacita  di- 
casterile  austriace,  că  Românii  sunt  cu  totului  alt  popor  -  şi  că 

1  Cnf.  aici  pag.  134. 

*  Bunyitay  1.  c.  65,  66,  71,  83.  84. 

despre  prerogative  date  Românilor  legile  ungare  nu  ştiu  nimic, 
cauzele  cari  au  subversat  la  liberarea  favorurilor  sârbeşti,  nu  au 
existat  nici  când  pentru  poporul  românesc,  care  nu  a  intrat  cu 
patriarhul  Cern  o  viei  au  rămas  nucă  în  părete.  Operatul  volu¬ 

minos  elaborat  de  ancheta  care  ne  preocupă,  a  fost  totuş  la 
sfârşit  relegat  spre  rezoluţiune  despărţământului  iliric. 

Nu  au  putut  fi  aşa  de  ţapeni  la  cap,  cei  concrezuţi  cu  rezol¬ 
varea  cauzelor  bisericeşti,  să  nu  observe,  Ia  început  de  loc,  că 
Românii  afară  de  religiune  alta  nu  au  de  împărţit  cu  Ilirii,  ci  nu 
au  voit  să  recunoască  în  înţeles  politic,  că  este  deosebire  între 
Români  şi  Sârbi.  Dacă  Nemţii  nu  pretextau  în  abstract,  că  şi  Ro¬ 
mânii  sunt  popor  iliric,  le-ar  fi  fost  prea  greu,  ca  să  împărtă- 
şască  pe  Români  de  uşurinţele,  de  cari  faptice  i-au  împărtăşit. 
Deci  s’a  încurcat  ex  industria  laturea  dreptului,  ca  să  se  poată 
justifica  praxa! 

Dacă  Românii  rămaşi  în  ortodoxie  nu  s’ar  fi  bucurat  de  nici 
un  drept  al  compatrioţilor  ortodoxi  neromâni,  atunci  fără  îndoiale 
mai  tare  îmbrăţişau  unirea. 

Nunumai  ierarhia  latină  a  Orăzii,  era  nemulţămită  cu  pro¬ 
cedeul  oficial  faţă  de  Românii  ortodoxi,  dar  înainte  de  aceea  şi 
primatele  Ungariei  Leopold  Kollonich  energic  remonstrează  la 
curtea  din  Viena,  că  Românii  ardeleni  râmaşi  ortodoxi,  să  mai 
poată  fi  tractaţi  ca  omodoxii  lor  Sârbi.  Favorurile  aplacidate  Sâr¬ 
bilor  nu  se  pot  extinde  şi  la  Români.  Ilirii  sunt  diverşi  de  români 
etc.  etc.,  adecă  bate  tot  pe  coarda  clerului  orădan. 

împărtăşirea  Românilor  din  frânturile  drepturilor  ilirice,  era 
deci  mare  piedecă  pentru  sporirea  unirei  bisericeşti  române.  Această 
unire  apoi  cum  am  văzut 1  mai  sus,  în  faţa  ierarhiei  latine  din 
patrie  era  privită  de  o  adevărată  unificare:2  De  vreme  ce  ierarhia 
latină  era  de  un  neam  divers  neamului  celor  ce  s’au  unit,  această 
unire  şi  respective  unificare  bisericească,  natural  că  doriau  a  o 
extinde  şi  explica  şi  în  înţeles  naţional  politic.  Scurt,  prin  unirea 
Românilor  s’a  aşteptat  nu  numai  sporirea  catolicizmului  ungar, 
ci  şi  întărirea  maghiarizmului  ca  corp  etnic,  fără  considerare  la 
nuanţele  de  catolic  ori  protestant.  De  aici  se  poate  înţelege,  de 

1  Aici  pag.  140  la  nota  4. 

2  Cmncă  nunumai  ungurii  catolici,  dar  toţi  ungurii  se  însuîleţau  pentru  unire, 
Bnnyitay  54. 

ce  îi  durea  şi  pe  reformaţii  din  patria  noastră,  că  se  vatămă 
drepturile  Sârbilor  prin  faptul  că  se  rupea  ceva  şi  Românilor  or- 
todoxi  din  «magna  carta»  iliricească.1 2  Toţi  antagoniştii  când  pica 
vr’o  sfârmătură  de  pe  încărcatele  mese  şi  Românilor,  se  înecau 
în  lacrimi  frăţeşti  comune  —  nu  creştineşti,  —  ci  crocodiliceşti. 

Regina  M.  Terezia  impuse  comisiunii,  că  pe  lângă  conser¬ 
varea  intactă  a  religiei  catolice  să  ia  în  apărare  cuviincioasă  şi 
favorurile  concese  clerului  şi  mirenilor  neuniţi.3 4  Curtea  dorea 
unirea  tuturor  popoarelor  sale,  dar  totuş  nu  lua  măsuri  mai 
aspre  pentru  propagarea  aceleia.  Altfel  a  purces  însă  în  timpurile 
mai  vechi,  din  cari  se  vede,  că  a  tras  bună  învăţătură. 

îndrumările  date  comisiunii  erau  separate  pentru  parohiile 
mixte,  separate  pentru  cele  curat  gr.-catolice  şi  separate  pentru 
parohiile  curat  ortodoxe.  Aici  ne  interesăm  numai  de  cele  dintâiu. 

In  puterea  acestora,  din  toată  comuna  aveau  a  se  înfăţoşa 
înaintea  comisiunii,  preoţii  şi  vre-o  câţiva  juraţi,  ca  delegaţii  co¬ 
munei.  3  Mai  întâiu  trebuia  ascultat  preotul  gr.-cat.  în  fiinţa  de 
faţă  a  poporului  unit  şi  neunit  din  acea  comună.  După  aceştia 
veneau  la  rând  unul  câte  unul  1  mirenii  din  satul  său,  mestecaţi, 
uniţii  cu  neuniţii.  La  interogatorul  luat  dacă  se  declarau  în  cre¬ 
dinţa  unită,  li-se  lega  de  inimă  alipirea  neclătită  cătră  această 
credinţă;  să  n’aibă  teamă  de  nimic,  fie  încredinţaţi,  că  totdeauna 
se  vor  folosi  neconturbaţi  de  toate  prerogativele  dăruite  naţiei 
române . 


1  Guvernul  din  Viena  snb  expresiunea  „naţio  illirica"  înţelegea  pe  toţi  sudiţii  săi 
de  rit  răsăritean.  Nilies  Symbolae  I.  30.  Popea ,  Vech.  Mitrop.  215  (212 — 214).  Dr.  Popo - 
viei,  Ist.  Bănat.  340 — 342.  Fireşte,  eă  şi  Românii,  ei  însuşi  le  plăcea  a  îi  socotiţi  de  llliri 
şi  tractaţi  în  consecvenţă  de  a  tari.  Bunyitay  66. 

Dar  nuntimai  dela  venirea  lui  Cernovici,  dela  seci.  18  încoace,  ci  şi  prin  seci.  al 
16'lea,  atât  străinii,  cât  şi  noi  ne  cugetam  „ a  face  parte  din  familia  slavilor  de  sad“. 
Melchisedec  Ste/anescu  epp.  de  Roman  „Grig.  Ţântblac",  Anal.  acad.,  Bucureşti  ser.  11, 

t.  VI  sec.  II.  1884.  pg.  67.  Conservarea  limbă  slavone  era  element  al  ortodoxiei. _ 

limba  slavă  făcea  parte  integrantă  a  ortodoxiei  române".  Cnf.  şi  Reihy  L.  Olâh 
nyelv  SI  ediţie  152.  Pesty  Frigyes,  Szorenyi  bânsâg  379.  Tincti  Velin,  Ist.  pol.  beser.  270, 
310,  311  zice,  că  naţio  i lirica,  nu  e  concept  genetic,  ci  geografic,  ba  politic.  A  se 
vedea  şi  broşurică  „Congresul  popor,  sârbesc".  Neoplanta  1839.  Noţiunea  colectivă  de 
illiricizmus  a  dat  mare  bătaie  de  cap  şi  diplomaţiei  contimporane,  când  cu  cearta  lui 
Leo  XIII  cu  mitropolitul  Serajevultu  Stadler,  pentru  colegiul  teologic  „la  sf.  Jeronim"  din 
Roma. 

2  Bunyitay  65,  66. 

8  Bunyitay  65,  66. 

4  Ardelean,  29,  P.  Maior  la  Cipar  acte  frag.  167. 

La  întâmplarea,  că  chiar  şi  numai  unul  s’ar  pronunţa  altcum 
ca  preotul  unit,  atunci  acela,  ori  dacă  ar  fi  mai  mulţi  divergenţi, 
toţi  aceştia,  să  fie  puşi  în  stânga.  Cei  de  acord  cu  preotul  unit 
să  se  aşeze  în  partea  dreaptă  a  preotului;  apoi  din  nou  să  fie 
întrebaţi,  mai  întâi  uniţii,  apoi  preoţii  neuniţi  şi  la  urmă  credin¬ 
cioşii  neuniţi,  puşi  în  laturea  stângă. 

întrebările  ce  se  puneau  preoţilor  erau  altele,  ca  cele  ale  mire¬ 
nilor  şi  iarăş  altele  erau  punctele  la  cari  trebuiau  se  deie  răspuns 
uniţii  şi  altele  la  cari  răspundeau  neuniţii. 

întrebările  cu  cari  erau  îngreunaţi  preoţii  uniţilor  erau  16, 
pe  când  preoţii  neuniţi  aveau  cu  5  mai  multe. 

întrebările  cu  cari  munceau  pe  fidelii  uniţi  întreceau  în  frum- 
seţea  lor  fişcălească,  pe  cele  încurcate  cu  cari  se  ispitea  con¬ 
ştiinţa  înfricată  a  bietului  său  cler.  Apucăturile  cu  cari  s’au  redactat 
întrebările  îndreptate  cătră  obştea  neunită  erau  şi  mai  altfel.  Dar 
de  sine  înţeles,  că  culmea  capţiozităţii  unui  jude  instructor  mo¬ 
dern,  apare  în  toată  nuditatea,  numai  în  cele  21  de  interogări,  la 
cari  avea  să  se  iee  fasiunile  preoţimii  gr.-orientale  îndărătnice. 

Aici  ne  oprim  gândirea  numai  asupra  punctelor  interogatorii 
date  preoţimii  gr.-orientale,  pentrucă  pe  aceasta  a  trudit-o  mai 
tare  lăudata  anchetă  regească  inparţială. 

Interogările  de  sub  punctele  1—4  şi  15  21  nu  sunt  de 
interes,  le  trecem  eu  vederea. 

5.  De  ce  religiune  eşti  ?  1 

O  7 

6.  Ce  articlii  de  credinţă  admiţi? 

7.  Mărturiseşti,  că  patriarhul  Romei  este  cap  văzut  al  bise¬ 
ricii  întregi?! 

8.  Crezi,  că  Spiritul  Sf.  e  Dumnezeu,  şi  că  purcede  dela 
Tatăl  şi  Fiul? 

9.  Cum  înţelegi  (adecă  vrea  să  zică  cum  îţi  explici)  purce* 
derea  Spiritului  Sf.  ? 

10.  De  ce  crezi,  că  Spiritul  Sf.  purcede  numai  dela  Tatăl? 

11.  Cum  argumentezi  aceasta? 

12.  In  contra  acestei  păreri,  ce  motivări  aduce  biserica  Romei? 

13.  Cu  ce  dovedeşti  cumcă  Sf.  Spirit  nu  purcede  şi  dela  Fiul  ? 

14.  Recunoşti,  că  în  afară  dc  rai  şi  iad  se  mai  dă  şi  un  al 
treilea  loc,  unde  sufletele  se  vor  expia  interimal  de  culpele  veniali. 

1  Bunyitay  67, 

Chiar  în  timpul  actual,  de  am  supune  unui  astfel  de  intero¬ 
gator  pe  absolvenţii  de  teologie  încă  am  da  din  când  în  când, 
de  câte  unul,  căruia  ar  trebui  denegată  licenţa! 

Grosul  preoţimii  luată  la  astfel  de  scabeE  a  şi  declarat 
<  palam  publice-,  că  nu  s’a  îndeletnicit  nici  când  cu  subtilităţi 
d’al  de  astea.  Ea  ştie  ceti,  şi  scrutiniul 5  înainte  de  hirotonire  încă 
a  stat  numai  din  examinarea  cetitului. 

Comisiunea  în  rolul  său  de  profesori  examinatori,  de  loc  «a 
limine  s’a  convins,  cumcă  domeniul  teologic  e  terra  incognita» 
pentru  preoţimea  română  săteană,  din  a  11-a  jumătate  a  veacului 
al  18-lea,  drept  ce  a  făcut  fabula  rasa  din  punctele  9 — -13. 

Dar  nu  au  lipsit  răspunsurile  caraghioase  şi  pentru  restul 
punctelor,  asupra  cărora  s’a  inzistat. 

Preotul  din  Kis-Koh,  —  care  a  preoţit  27  de  ani  acolo  — 
la  întrebarea  dată,  cine  e  căpetenia  bisericii?  nu  a  întârziat  cu 
răspunsul  motivat  zicând,  nu  ştiu,  că  mi-arri  pierdut  cartea. 

Un  altul,  (Bragatiensis)  când  îl  ispiteau  cu  care  vlădic  ţine, 
cu  cel  orădan,  ori  cu  cel  arădan?  Bietul  preot  văzând  că  nu  e 
modru  să  scape  nespovedit,  le  dă  un  răspuns  înţelept,  că  voiu 
mai  vedea,  —  dar  negreşit  cu  acela  voiu  ţinea,  cu  care  ţine 
satul  meu. 

In  mare  perplexitate  erau  cu  privire  ia  purgator  punctul  14 
al  întrebărilor.  Cei  din  Keresztur  şi  Poczavelesd  -  fasionau,  că  fac 
rugăciuni  pentru  mântuirea  decedaţilor  săi,  dar  că  sufletele  acelora 
de  unde  să  se  elibereze,  nu  ştiu.  Cei  mai  mulţi  cugetau,  că  se 
roagă  pentru  scăparea  sufletelor  din  iad.  Toplica,  Hagymâs,  Kbz- 
venyes  s.  a.  1.  Unii  ştiau  de  ceva  câmp  Edon,  numit:  Szeplak, 
Vedres,  Kis-Koh.  Alţii  spuneau,  că  sufletele  au  se  treacă  peste 
7  vămi,  Tria1 * 3  (Ferje),  Karkus,  Chiagu  (Kdvâg).  Cumcă  sunt  chiar 
21  poduri  de  vamă,  mărturisau  cei  din  Poczavelesd. 

Când  odată  clerul  vorbia  mirozenii  de  acestea,  ne  putem 
închipui  ce  nostimade  vor  fi  fost  eşind  din  gurile  ţăranilor.  In 

1  Bunyitay  68,  76. 

“  Aici  era  al  11-lea  preot;  Toma,  sfinţit  în  Velence  la  1738,  prirfeppul  Aradului, 
Isaia.  Bunyitay  62  nota  î. 

3  Intre  desbaterile  comisiunii,  adeseori  se  amintea,  de  un  meeting,  ţinut  la  Tria 
în  1738.  Deci  marea  adunare  ortodoxă  protestativă  din  Spinuş,  (Hagymâdfulva)  e  ante¬ 
rioară  celei  din  Tria.  Se  zice  că  s’a  ţinut  la  12—13  Aprilie  1736,  Bunyitay  50  şi  62  cu 
nota  2. 

Kocsuba  deloc  d’acapo  au  gătat-o!  Nu  ştiu  spune  că  câţi  Dum¬ 
nezei  sunt. 

Nu  au  lipsit  nici  scene  hazlii,  când  aceşti  oameni  originali 
cum  i-a  educat  natura  dădeau  şi  ripostări  pline  de  spirit,  de  adu¬ 
ceau  în  corn  de  capră  pe  comisarii  serioşi. 

Şi  cazuri  de  acelea  s’au  ivit,  că  pe  lângă  toate  întrebările 
încrucişate,  ţăranilor  le  succedea  să  nu  iese  cu  farba.  Ici  colo,  bunii 
locuitori  al  codrului  verde  din  Bihor,  făceau  şi  şagă  din  întrebă¬ 
rile  domnilor,  îi  păcăliau  până  la  usturime. 

George  Keseru1)  mandatarul  episcopiei  latine,  în  ancheta  re¬ 
gală,  natural  că  nu  se  putea  de  loc  împăca  cu  isprava  ce  se  făcea 
în  acea  anchetă.  Nu  lipsi  deci  a  ridica  acolo  protest2  solemn 
expeetorându-se,  cumcă  preoţii  şi  mai  multe  sate  nu  au  dat  răs¬ 
punsuri  sincere  la  întrebările  ce  li-s’au  pus.  Unele  răspunsuri 
sunt  chiar  false  de  tot.  Sunt  preoţi  şi  comunităţi  de  acelea,  cari 
au  negat,  sau  să  prefac  a  nu  îşi  mai  aduce  aminte  despre  aceea, 
că  au  dat  carte  de  mărturie,  că  aparţin  bisericii  unite. 

Preoţii  Români  când  erau  întrebaţi  de  comisiune,  că  fost-au  aju¬ 
taţi  cu  bani  din  partea  episcopului  latin  şi  cu  cât,  răspundeau  că  au 
fost;  unii  însă  adăogau,  că  aceşti  bani  nu  sunt  din  venitele  aşa 
numitei  menze  episcopale,  ci  sunt  bani  trimişi  de  Maiestatea  Sa.3 

Pe  timpul  când  se  luau  depoziţiunile  vaşadanilor,  arhiman¬ 
dritul4  a  poftit,  ca  să  fie  întrebaţi,  că  ce  ar  voi  ei  să  fie,  uniţi 
ori  ortodoxi?  Comisiunea  a  aflat  cu  cale  ca  să  satisfacă  cererii 
juste  aşa,  că  a  încun jurat  răspunsul  direct  şi  meritor.  A  ri¬ 
postat,  că  aşa  ceva  va  avea  să  decidă  regina,  pe  temeiul  răspun¬ 
surilor  cuprinse  în  prescriptul  verbal.5 

Voim  a  ilustra  aici  cum  scotea  poporul  pe  preoţii  uniţi  la 
hotar,  şi  că  ce  personaj  era  Gavrilă  Drongog  în  certurile  noa¬ 
stre  bisericeşti.  Ca  să  facem  aceasta  copiem  tabloul  zugrăvit 
de  preotul  unit  din  Also-Derna  comisiunei  din  1756. 

1  Aici  pag.  136. 

i  Bunyitay  75. 

"  Bunyitay  83. 

4  Aici  pag.  135 — 136  şi  133.  Poate  acesta  e  Moise  Putute,  titularii]  Timişorii  la 
1775,  mai  apoi  dela  1732  încoace  patriarh  de  Car  lovit.  Dl  Popoviciu ,  Ist.  banat.  1904, 
pag.  342,  369,  370,  îl  ţine  pe  Pntnic,  de  origine  inacecto-română.  Fratele  său  Iosii',  ar¬ 
himandrit  la  1805,  e  administrator  epp.  la  Vârset.  La  Timişoara  e  vlădică  Ştefan  Pntnic 
1833—1839. 

s  Bunyitay  69, 

0  Aici  pag.  142  cu  nota  1. 

A1 2  venit  la  mine  —  zice  el  —  Gavrilă  Drongo  împreună 
cu  mai  mulţi  şi  mi-a  zis  să  ies  din  sat,  că  de  se  va  afla  unit 
aici,  trebue  să  plătească  satul  decime.  M’am  mutat  la  un  popo- 
rean  din  sat,  dar  nu  urau  suferit  nici  acolo,  m’atn  retras  în  poiata 
dela  vii,  şi  deacolo  m’au  dat  afară.  Şi  satul  mi -1- a u  amendat  cu 
6  zloţi,  pentrucă  nu  nra  scos  de  loc-. 

Toată  fasiunea  avea  a  fi  încheiată  cu  o  scurtă  învăţătură, 
care  iarăş  era  una  pentru  uniţi  şi  alta  pentru  ortodoxi.  Pe  a 
doua  iată-o: 

<  Pot  fi  siguri-  despre  aceea,  le  promite  cu  cuvântul  Maie¬ 
stăţii  Sale,  cumcă  toate  privilegiile  şi  religia  le  rămâne  liberă; 
dar  regina  botărît  aşteaptă,  că  uniţii  pe  neuniţi,  şi  aceştia  pe  aceia 
să  nu  se  vateme;  unii  despre  alţii  să  nu  deie  de  rău.  Pe  preoţii 
săi,  fie  uniţi,  fie  neuniţi  să  nu-i  hulească.  Plane  să  nu  cuteze  a-i 
alunga.  Nici  neuniţii  să  nu  se  încumete  a  ispiti  la  sine  pe  uniţi.3 
Care  greşeşte  contra  acestora  se  poate  aştepta  la  pedeapsă  sim¬ 
ţitoare-. 

A  uniţilor:  Dragilor  Mei!  Mulţam  Domnului,  una  suntem 
în  Christos  şi  în  credinţa  dreaptă  mântuitoare.  Vă  gratulez  vouă 
şi  reginei  noastre,  care  va  avea  mare  bucurie  de  voi.  Rogu-vă, 
conjuru-vă  fiţi  statornici  în  această  singură  mântuitoare  credinţă; 
nu  vă  daţi  înşelaţi.  Chiar  şi  îngerul  de-ar  veni  la  voi  —  vă  o 
spun  cu  sfântul  Pavel  —  nu  îi  credeţi.  Nu-ţi  fie  frică  turmă  mică, 
pentrucă  scris  este,  că  puţini  sunt  aleşi,  mulţi  chemaţi  , 

Comisiunea  regală,  pe  timpul  funcţionării  sale,  a  primit  mai 
multe1 5  reprezentaţiuni,  dela  sufraganul  ritual  Melentie  Kovâcs. 
Intre  altele  cere  şi  un  teolog  iezuit,’  ca  să-i  fie  de  ajutor;  acesta 
însă  să  ştie  româneşte. 

Membrul  în  comisiunea  regală,  ori  poate  şi  prezidentul6  ei, 
generalul  de  Viile,  a  părtinit  foarte  cauza  Românilor  ortodoxi, 
şi  faţă  de  cererile  iui  Kovâcs,  în  paguba  episcopului  latin,  încă 
s’a  arătat  cu  cea  mai  mare  bunăvoinţă.  La  Vicna  a  dat  cele  mai 
favorabile  informaţiuni  despre  Români,  şi  a  opinat  plinirea  ce- 

1  Bunyitay  62  -63. 

2  Idem  67. 

0  Deci  uniţii  pot  trage  la  sine  pe  nemţiţi. 

4  Aici  pag.  142.  Bunyitay  71. 

5  Ardelean,  31. 

6  Aici  134. 

rerilor  episcopului  Kovâcs.  Cauza  bisericească  a  Românilor  a  ca- 
lificat*o  de  afacere  ilirică  şi  a  şi  fost  transpusă  de  regina,  secţiunii 
iliriee.1  Prezident  acolo  era  br.  Bartenstein,  membrii  br.  Barten- 
stein  consiliar  aulic,  br.  Mark,  părintele  iezuit  Bittermann,  Huttner, 
consil.  aulic,  Otto  Koller,  secretar  şi  cunoscutul 2  grefier  Philip* 
pides.  Deci  nici  un  ungur.  Deshaterile  şi-au  luat  începutul  la 
10  Noemvrie  1750. 

Am  fost  relevat  că  comisiunea  riu  era  întru  toate  de  acord.3 
Battyâny  ca  ungur  neaoş,  prindea  parte  episcopului  latin  gr.  Forgâch. 

Forgâch  a  avut  cunoştinţă  deplină  despre  aversiunea  lui 
Viile  faţă  de  el.  Zice  că  lucrurile,  cu  cari  îl  învinuieşte,  nu  au 
aflat  erezământ;  iar  faţă  de  cererile  lui  Kovâcs,  se  laudă  cu  aceea, 
că  i-a  succes  a  le  zădărnici.' 

Tocmai  contrarul  s’a  întâmplat.  Mai  totul  s’a  decis  după 
cum  a  propus  Viile  şi  secţiunea  ilirică,  unde  era  şi  el  şi  ai  lui 
oameni  deregeau  lucrurile.  Aşteptările  lui  Kovâcs,  încă  fură  pli¬ 
nite  în  parte.5 

Viile  şi-a  format  acea  convingere,  cumcă  episcopii  latini 
orădani  au  umblat  după  unire,  ca  astfel  să  poată  primi  decime  mai 
multe. "  Aşa  susţine  şi  istoria  noastră  veche  şi  modernă.  Când 
nu  au  mai  avut  foloase  materiale  din  unire  episcopii  latini,7  atunci 
nunumai  că  au  lăsat  sorţii  sale  unirea,  ei  i-au  pus  şi  piedece." 

Mai  adaugem  noi  la  acestea,  că  episcopii  latini  de  Oradea, 
şi  de  aceea  au  părtinit  la  început  unirea,  pentrucă  reformaţiunea 
în  nici  o  regiune  a  Ungariei  nu  a  făcut  aşa  cuceriri  mari,  ca 
tocmai  pe  teri  torul  acelei  dieceze.  Când  s’a  scos  Turcii  din 
Oradea,  catolicizmul  abia  mai  avea  de  sămânţă.  Au  cugetat 
Ungurii  catolici,  că  catolicizând  pe  Românii  numeroşi  din  acele 
părţi,  vor  infirma  total  pe  calvini.  Ba  din  unirea  bisericească 
credeau,  că  cu  timpul  va  fi  şi  contopire  naţională  ungurească.’' 


’  Aici  143,  Bunytay  69,  71,  83,  84. 

-  Aici  134.  Dr.  Orama,  Ist.  bis.  unite  pag.  162,  ţme  că  Philippides  Gaja  e  român. 

3  Aici  135. 

4  Bunytay  71,  79, 

6  Arădean  32,  Bunytay  77—79. 

6  Bunytay  69,  Arădean  24,  33,  Cipar  !.  c.  165,  6,  7,  Şagttna ,  Ist.  bis.  11,  224. 

'  Bunytay  83,  85. 

*  Deoarece  aveau  chellueli  cu  susţinerea  ei. 
v  Aici  140,  Bunytay  54. 

Desamăgindu-se  de  toate  acestea,  azi  nu  o  preţuie  mai  mult  ca 
neunirea. 

După  părerea  lui  Viile,  în  frământările  bisericii  bihorene  e 
vinovat  comitatul,  clerul  latin  şi  cu  deosebire  episcopul  său,  pe 
când,  episcopul  arădan  şi  Kovâcs  sunt  nevinovaţi,  mai  brav  e  însă 
poporul  român.  Cei  vinovaţi  să  fie  pedepsiţi,  cestia  remuneraţi. 

Mihai  Beothy  1  şi  vicecomitele  al  Il-lea,  trebue  depuşi  şi  să 
fie  trimis  un  comisar  regal  în  fruntea  comitatului  care  să  fie 
bărbat  de  încredere  şi  să  nu  pună  numai  la  dosar  ordimle  mai  înalte. 

Capitulul  a  promovat  Vienei  raporturi  false.  In  trebi  de  re- 
ligiune  s’a  arătat  fără  zel.  Procedura  i-a  fost  imprudentă,  de  aceea 
s’a  făcut  vrednic  de  dojana,  ba  şi  venitele  să  i-se  detragă  un  timp. 

Forgâch  pe  nedreptul  a  ridicat  acuze  contra  episcopului  dela 
Arad.  Cu  gură  mare  a  trimbiţat  lăţirea  imirci.  Pe  când  la  an¬ 
chetă  s’a  dovedit  contrarul-  Pe  preoţii  uniţi  i-a  octroat  asupra 
comunităţilor  neunite.  A  lăsat  în  o  neştiinţă  înfricoşatul  nunumai 
pe  poporul  român,  dar  şi  clerul  aceluia;  deoarece  însă  Forgâch, 
atât  în  considerarea  poziţiei  sale,  cât  şi  din  respectul  cătră  reli- 
giunea  dominantă  nu  poate  fi  pedepsit,  aşa  el  să  fie  îndatoat 
la  suportarea  tuturor  speselor,  ce  s’au  făcut  cu  anchetarea,  căci 
el  a  dat  cauza  la  aceasta.  Pe  preoţii  izgoniţi  să-i  ţină  tot  el, 
căci  din  vina  lui  au  ajuns  la  starea  de  jale. 

Jurisdicţiunea  episcopului  dela  Arad  în  tenorul  decretărilor  pri- 
vilegiale,  să  fie  extinsă  peste  toţi  câţi  s’au  mărturisit  de  neuniţi.3 

Sufragariul  ritual,  Kovâcs,  tocmai  în  interesul  bine  priceput 
al  unirei,  să  fie  constituit  independent  de  eparhiatul  său  latin. 
Să  i-se  dcie  consistor.  Se  vorbeşte  că  Kovâcs  nu  e  învăţat,  dar 
are  vieaţă  exemplară.  La  ales  episcopul  latin.  Poporul  şi  clerul 
român  îl  are  în  drag  şi-l  vrea  de  episcop.* 


'  şi  a  Aici  142,  143. 

:  Blinytuy  6Q — 71. 

4  Mclentie  Kovâcs  era  de  obârşie  macedo-românil,  născut  în  Nervii  sta  Macedo¬ 
niei.  In  29  Iunie  1734,  ia  Arad  prin  episc.  Isaia  Antonovich  lu  creat  intru  presbiler. 
Peste  doi  ani  în  5736  în  Oradea  în  manile  canonicului  şi  episcopului  „iu  pavtibus  in- 
fidelium"  loan  Okolicsânyi  a  depus  mărturisirea  credinţei  catolice.  Fu  atunci  aşezat 
preot  la  Bihar-Diszeg.  Curând  apoi  fii  adus  la  Oradea.  Aici  s’a  distins  cu  purtarea  sa 
modestă  şi  exemplară.  Mai  tare  s’a  ilustrat  în  173b,  când  cu  prilejul  ciumei.  De  episcop 
liturg  răsăritean  la  Oradea  a  fost  destinat  prima  oară  ia  1737  prin  episcopul  Orăzii  Nic. 
Csaky  gr.  -  la  sfatul  episcopului  unit  din  Făgăraş  I)r.  loau  Pataky  -  Ladislau  Hâtas 
paroh  în  Făgăraş,  apoi  arhidiaeon  în  Orade  (16  Sept.  1738).  In  locul  Ini  Hâtas  de  ar- 


Orientalii  să  fie  scutiţi  de  plătirea  decimilor  şi  peste  tot  ur- 
baniul  trebue  regulat,  altfel  poporul  emigrează.  Şi  poateeă  aceasta 
e  singura  proptă  sigură  faţă  de  tendinţele  contrare  statului  (în¬ 
ţelege  tendinţele  maghiare). 

Aceste  păreri  ale  lui  Viile  fură  primite  în  întregimea  lor,  de 
cătră  secţiunea  ilirică.  Ici  colea  s’au  mai  lărgit  şi  întregit  unele, 
a  bunăoară  ca  şi  aceea,  cumcă  în  conziliul  episcopal  unit,  să 
aibă  scaun  şi  cuvânt  şi  unul  ori  doi  părinţi  jezuiţi,  cari  sunt  ver¬ 
saţi  în  ritul  oriental  şi  stăpânesc  limba  română  bine.  Aşa  adecă 
dupăcum  poftise  Kovâcs. 

E  de  remarcat,  că  în  Oradea  conzultorui  jezuit  totdeauna  a 
dus  bună  casă  cu  vlădicul  ritual,  nu  ca  la  Blaj,  unde  ajunseră 
până  la  harţă  formală. 

De  teolog  în  consistorul  lui  Kovâcs  a  fost  instituit  la  1764—7 
jezuitul  român  Ladislau  Dobra1  dintre  părinţii  colegiului  orădan,  el 
era  şi  misionar  valah  şi  coadjutor  episcopal.  Dela  1767—1771  a 
urinat  losif  Dobra  apoi  la  1772  Iosif  Vinkler  tot  misionari  valahi. 

La  anul  1787  ori  1788  mai  întimpinam  un  Dobra,  numele 
de  botez  nu  ne  este  cunoscut*  Acest  Dobra  era  dc  naştere  din 
Blaj  şi  pe  la  1787  era  alurnn  în  seminarul  teologic  din  Lemberg. 
Acolo  împreună  cu  un  alt  teolog  român  au  avut  norocirea  a 
vorbi  singuri  în  două  rânduri  cu  împăratul  losif,  când  acela  era 
în  trecere  cătră  Moscva  Episcopia  Orăzii  a  fost  vacantă  atunci, 
murise  episcopul  român  Moise  Dragosy.  Rectorul  seminarului 
dela  Lemberg,  ruteanul  Mihail  Savnischi,  canonic  dela  Munkâcs 
a  ştiut  seduce  pe  împăratul  ca  să-l  denumească  pe  el  în  locul  lui 

hidiacon  a  fost  numit  Kovâcs.  Poporeuii  l-au  propus  pe  Kovâcs  de  sufragan  nu  numai 
lui  Forgâch  la  1748,  dar  şi  la  antecesorul  aceluia  la  Csâky.  A  fost  consacrat  de  episcop 
la  titula  Tegeanensa  prin  Emaiuiel  Olsavszky  al  Mimkâcsului  la  mănăstirea  Mari  a  Pocs. 
Este  îndoială  despre  aceea,  că  Kovâcs  a  fost  chiar  grec  neaoş  nu  macedo-român.  Cât 
a  trăit,  tot  după  aceea  a  umblat  ca  sâ  ajungă  episcop  diecezan  poate  din  interes  de  că* 
ştig  lumesc.  Unirea  nu  a  putut-o  întări.  Sub  el  s’ati  unit  —  dela  comisia  din  1756  în¬ 
coace  11  parohii,  en  2175  suflete  capabile  şi  802  necapabile  de  sf.  sacramente,  dar  aceasta 
e  a  se  mulţămi  stăpânului  său  episcopului  br.  Patachich.  Pare  că  Kovâcs  a  fost  lacom 
de  bani.  La  175!  episcopul  Făgăraşului  P.  P.  Aron  il  pâreşte  la  Forgâch  că  în  butul 
repetatelor  sale  admonien  mai  dc  multe -ori  face  sintonie  la  sfinţirea  de  preoţi.  Şi  cu 
clerul  a  venit  în  conflict  pentru  simonie,  cu  avhid.  Vasile  parohul  Gyalani-lor.  Aici  136 
şi  nota  2.  Bunyitay  55,  51,  56,  61,  70,  78,  79,  83,  84.  Ardelean  24—27,  30 — 35.  Cipar 
1.  c.  168,  191.  Şe/nat.  19,  20.  Colecţiunea  corespondenţii  lui  Kovâcs  se  află  la  episcopia 
de  Lugoj. 

'  Bunyitay  78. 

2  Cipar  172—173.  Ardelean  61,  62,  revista  Transilvania  1877  Nr.  11. 

Dragosy,  pe  motivul,  că  între  Români  nu  s'ar  afla  bărbat  apt 
pentru  de  a  fi  episcop.  Deşi  canonicii  români  dela  Oradea,  au 
arătat  Vienei  că  în  clerul  român  se  află  până  la  80  de  bărbaţi 
procopsiţi  întru  ştiinţele  cele  teologiceşti  totuş  nu  le-a  succes 
să  înduplece  pe  împăratul  a  reface  denumirea  * rusul  ai >  care  nici 
o  boabă  nu  ştia  româneşte  . 

Ce  n’a  putut  face  un  capitul,  au  făcut  doi  clerici  harnici 
cari:  ~eu  aşa  putere  cuvântară  în  treaba  aceasta  cătră  împăratul, 
cât  cuprins  de  mirare  bunul  părinte,  se  lasă  a  se  învinge  de 
îndrăznirea  acelor  doi  tineri,1  şi  după  puţină  gândire  întorcân- 
du-se  cătră  dânşii  cu  faţa  veselă  le  zise :  că  iui  va  fi  rusul  episcop 
Românilor Savnischi,  nu  numai  că  nu  putu  sări  în  staulul  oilor 
străine,  dar  fu  desărcinat  si  de  rectorat 

Aceşti  Dobra  sunt  rudele  episcopului  mai  de  apoi  la  Lugoj. 
Istoria  culturală  mai  pomeneşte  de  un  Petru  Dobra  la  1751,  di¬ 
rector  fiscal  în  Ardeal.  Acesta  a  întors  pe  latineşte  în  resumat 
pravila  mare  de  Târgovişte  sub  numele  de  regula  legis ■■>. 

Mai  fixăm  aici,  că  aleasa  tagmă  a  societăţii  Iui  lisus,  în  trecut 
a  fost  ilustrată  încă  cu  doi  părinţi  de  origine  română.  Gavrila  2 
Ivul  ...f  1678,  autorul  operei  polemice  -  Lapis  Lydius».  Acesta 
trebue  că  e  un  membru  din  familia  nobilă  bănăţană.  Un  Mihai 
Ivul  pc  la  1688,  1695,  1698  împreună  cu  alţi  tovarăşi  bănăţeni, 
revindecă  la  Viena  drepturile  politice  şi  moşiile  nobililor  bănă¬ 
ţeni,  risipite  sub  domniatul  turcesc.3  Pe  la  1637  figurează  ca 
notar  jurat  al  comitatului  Severin  şi  al  oraşului  Caransebeş  Ni- 
colae  Ivul.  Dela  1648  până  la  1657  e  subprefect  =  solgăbirău.4 5  In 
1610  iară  e  un  Nicolae  Ivul,  solgăbirău  în  comitatul  Severin. 

La  1703  în  Cluj  apare  un  catechis  românesc  cu  litere  la¬ 
tine.  Traducătorul  e  iezuitul  Dr.  Huitul  _ Gsutgs  (Giuj,  George) 
din  Caransebeş.6  Cartea  e  închinată  lui  Atanasie,  mitropolitul 
care  făcu  unirea. 

Să  prindem  firul  acolo  unde  l’ani  lăsat  Părerile  secţiunei 
ilirice  şi  respective  ale  lui  Viile,  fură  aprobate  dc  cancelaria  de 
cabinet  şi  dispoziţiunile  regali  emanară: 

1  Pe  colegul  lui  Dobra  îl  ehiamă  Atanasie  Sengeli  sau  Boer. 

8  Dr.  Rapaics,  Raymund  „egvetemes  egh.  tort.“  III,  t.  1886  Eger,  pag.  443. 

3  Patriciu  Drăgălină,  ist.  Bănat.  Sever.  Caransebeş  1902,  tom.  III,  52,  13,  127 — 129. 

*  Drăgălină,  tom.  II,  174-  177,  172. 

5  Bian-Hodoş ,  Bibliograf,  rom.  veche,  fasc.  IV — V,  447,  larga ,  Ist.  lit.  relig.  173. 

nota  1  şi  211  nota  7. 

Forgâch  fu  transferat1  la  episcopatul  de  Vaţ.  Cu  ceva  mai 
târziu,  prin  biletul  din  14  Iulie  1757  se  dă  voie  liberă  episco¬ 
pului  de  Arad,  să-şi  cerceteze  neconturbat  de  nime  poporenii 
săi  neuniţi  din  comitatul  Bihor.  Pentru  certurile  întâmplate  sunt 
vinovaţi  Forgâch  şi  comitatul,  drept  aceea  eppul  Forgâch  fu 
osândit  a  plăti  14,000  fl.  spese  de  investigare.  Toate  spesele  co- 
misiunii  au  fost  17,650  fl. 

Referitor  la  hotărîrea  reginei,  că  autorizează  pe  vlădicul 
ortodox  din  Arad,  să  exercite  jurisdicţie  canonică  peste  credin¬ 
cioşii  săi  din  judeţul  bihorean,  observă  resignat  Forgâch  "acum 
numai  Dumnezeu  dragul  de  el ,  va  mai  putea  ajuta  cauza  iinirei  . 
Chiriarhul  Aradului  nici  nu  întârzie  a-şi  aşeza  în  Vârad-Velence 
vicarul  său.2  Până  să  se  ridice  şi  consistor  lângă  acel  alter  ego 
episcopesc,  trebui  însă  să  mai  treacă  un  pătrar  de  veac  (1783). 3 

In  locul  lui  Paul  comite  de  Forgâch  ajunge  episcop  Adam 
Patachich  br.  Acesta  ca  toţi  antecesorii  încă  bate  după  unire. 
Dar  e  mai  cumpătat.4  Se  vede  că  a  tras  bogată  învăţătură  din 
păţania  înaintaşului  său.  Dar  la  aceea  ţine  cu  îndârjire  vrednică 
de  o  cauză  mai  dreaptă  -  cumcă  uniţii  sunt  fii  săi  sufleteşti 4 
şi  odată  cu  capul  nu  Iasă  să  li  se  deie  acelora  arhipăstor  inde¬ 
pendent  de  jurisdicţia  sa  5 *  Deşi  Viena  insista  din  răsputeri  pentru 
ca  Românilor  să  li  se  dee  episcop  cu  jurisdicţie  proprie,  cât  timp 
a  stat  la  Oradea,  (1776)  baronul  Patachich,8  a  ştiut  unelti,  ca 
Roma  să  nu  poată  mulţămi  pe  uniţi  cu  episcop  nesupus  lui. 

Murind  Kovâcs  şi  fiind  şi  sedisvacanţă  la  episcopia  latină, 
Viena  stoarce  dela  curia  papală  canonizarea  diecezei  române  unite, 
dupăce  bieţii  Români  mai  gustară  din  nou  din  binecuvântările 
unui  vicar  străin  de  rit  şi  de  neam.7 

Primul  mire  a  nou  înfiinţatei  dieceze  canonice  române  unite 
de  Oradea  a  fost  Moisi  Dragosy.  Obştea  înclina  mai  'tare  spre 
un  loati  Simon  protop.  district.  Giriş  (Gyires)  care  era  foarte  mare 
naţionalist'  şi  om  învăţat.  Clerul  unguresc  s’a  temut  de  popu- 


1  Lui  Forgâch  îi  plăcea  se  crează,  că  el  prin  transferarea  aceasta,  e  distins  şi 
avansat  pentru  suferinţele  avute. 

-  Bunyitay  77,  71,  72,  84,  85. 

r  Popovici,  Ist.  Bănat.  368. 

4  până  5  Bunyitay  54,  59,  77,  84,  85,  Ardelean  32—34. 

Ca  şi  cu  Forgâch,  aşa  şi  cu  Patachich,  clerul  unit  avii  multe  scârbe. 

7  11  chiema  Antoniu  Gatioczy  şi  suplinea  pe  Fâji  care  era  bolnav. 

laritatea  lui  Simon  şi  l-a  silit,  ca  însuş  să  desmânte  poporul, 
să  nu  stăruie  pentru  denumirea  lui.  Este  «primul  Român  care  face 
fundaţiune  în  Ungaria  pentru  neamul  său  calicit  ;  abstragem  dela 
arhierei.  A  vărsat  un  capital  de  500  fl.1  Sumă  notabilă,  pentru 
cursul  banilor  pe  acele  vremi.  Istoria  culturei  şi  politicei  româ¬ 
neşti  din  patria  noastră,  până  azi  nu  i-a  celebrat  memoria.  De 
scăderi  de  acestea  bâjbăe  paginile  cărţii  noastre  naţionale. 

Simon  plin  de  merite  pentru  biserică  şi  neam,  a  murit  în 
1785  ca  canonic  lector  r  arhidiacon.2 3 

Dragosy  a  fost  denumit  protopop  în  Oradea  de  Patachich 
la  1761,  pentrucă  s’a  afirmat  ca  bun  propagandist. 6  Prin  1775 
ştim,  că  a  unit  3  sate  bine  populate,4 *  deci  cu  puţin  înainte  de 
a  fi  preconizat  de  episcop.  Negreşit  însă,  ca  şi  mai  naintc  ei  să 
fi  sporit  unirea,  căci  se  ştie,  că  pe  la  anii  1754 — 1756  unirea  era 
în  agonie  şi  la  un  deceniu  după  aceasta,  ni-se  prezentă  —  după 
cum  vom  arăta  în  tractatul  viitor  —  binişor  înciripată,  numărând 
aproape  100  de  comunităţi. ă 

De  nu  pretindea  Viena  categoric  dela  scaunul  papal  ca  să 
fie  scoşi  Românii  de  sub  tutela  latinilor,  şi  de  nu  era  serioasă 
teamă  de  spulberarea  unirei,  poate  uniţii  şi  azi  ar  fi  tractaţi  ca 
nişte  minori  şi  subordonaţi  unui  arhiereu,  care  ar  simţi  totdeauna 
greutatea  toiagului,  manuat  din  mila  patronului  său. 

Dragosy,  dela  denumirea  de  episcop  şi  până  la  publicarea  ace¬ 
leiaşi  denumiri,  a  trebuit  să  aştepte  doi  ani.  Trăgănarea  publicării  nu 
e  din  motive  de  dotaţie,®  cum  s’a  susţinut  până  acuma,  ci  cauze  poli¬ 
tice  au  fost  la  mijloc.  Latino-catolicii  din  Oradea  au  ştiut,  că  dacă 
românimea  scapă  odată  de  comunismul  ierarhic  ungar,  înceată 
orice  speranţă,  ca  Românii  uniţi  să  mai  devină  şi  cândva  unguri. 

Subjugarea  aceasta  Roma  o  justifica  cu  un  canon  al  con¬ 
ciliului  icumenic  lateran,7  care  numeşte  cetatea  cu  doi  episcopi 


1  Ardelean  35,  36,  55,  56,  109,  110. 

*  Fostul  notar  consistorial  al  lui  Vulcan  cel  prigonit  de  Bob,  cunoscutul  Miiiai 
Muntean  încă  să  fie  ajuns  canonic.  Ardelean  57,  Şernat,  25,  Aici  136  nota  2. 

3  Bunyltay  79,  80. 

4  Ardelean  40. 

6  Bunyltay  80,  81,  82,  Ardelean, 42  -  43;  113  117.  Datele  despre  Dragosy  arată 
la  Viena  în  1776  abia  40—50  comunităţi  unite.  Călindarul  şi  şeinatismul  lui  Patachich, 
din  1765  le  pune  numărul  de  două-ori  atâta.  Deci  în  10  ani  ar  îi  scăzut  uniţii  la  jumătate. 

6  Ardelean  36—41,  43,  44.  Bunyitay  84-- 88. 

1  Ardelean  33,  34. 

diecezani  «monstru  cu  două  capete»,  şi  cu  pravila  lui  Benedict 
al  XlV-lea  de  Synodo  dioecezana»  lib.  II,  c.  12  §.  7. 

Pe  lângă  aceea  că  canonul  e  anticvat,  legile  disciplinare  latine 
din  firea  lor  nu  se  pot  extinde  şi  asupra  celor  de  rit  răsăritean. 
Unirea  e  numai  în  credinţă  nu  şi  în  altele.  Apoi  sinodul  lateran  nici  s 
nu  e  icumenic ;  grecii  nu  au  luat  parte  la  el,  nici  nu  au  fost  invitaţi. 

Le  părea  rău  clericilor  unguri  şi  aceea,  că  în  Ardeal  după 
unire  s’a  aşezat  episcop  român  diecezan,  şi  nu  un  simplu  co- 
adjutor  pontifical,  submanuat  celui  apusan  din  Alba-Iulia.  Cugetau 
să  înduplece  curia  romană,  ca  să  schimbe  şi  natura  episcopiei 
ardelene,  în  forma  celei  dela  Orade.1 

Roma  de  ar  fi  putut,  nu  ar  fi  dat  arhierei  diecezani  pe  acele 
vremi  Românilor.  Piu  al  Vl-lea  scrie  reginei  cu  hulă  despre  Ro¬ 
mâni.  în  30  Noemvrie  1776,  zice,  că  are  teamă  mare,  să  nu  se 
înşele,  cunoaşte  firea  ascunsă  şi  făţărită  a  celor  de  rit  grec, 
multe  a  păţit  cu  ei,  nu  sunt  sigure  nici  acelea  ce  le  promit  cu 
jurământ,3  e  de  tot  periculos  a  se  încrede  în  asigurările  lor  şi 
nu  arare-ori  se  întâmplă,  că  aceia  cu  cari  socoteşte  a  câştiga  pe 
alţii,  aceia  ei  înşişi  se  lapădă. 

De  modalitatea  necanonică,  cu  arhiereu  liturg  numai,  nu 
erau  îndestuliţi  nici  blajinii  ruteni  uniţi,  loan  Bradâcs,  sufragan 
dela  Munkâcs  la  1769  i-o  spune3  franc  stăpânului  său  gr.  Eszter- 
hâzy,  episcop  de  Agria,  că  dreptul  regulat  al  vlădicului  unit  din 
Orade  şi  Ardeal  nu  e  în  mâna  lui  proprie,  ci  la  episcopul  latin 
de  Orade  şi  la  jezuitul  din  Belgrad.  Tot  atunci  cum  văzurăm  în 
alt4  loc  i-a  spus  lui  Eszterhâzy  canonicul  din  Munkâcs  1.  Sza- 
bados,  că  nu  este  a  se  înţelege  sub  unire  supunere». 

Comisiunea  din  1754  -1756  cu  care  ne  preocupăm5  nu  a 
putut  pune  capăt  neînţelegerilor  şi  să  facă  ordine  deplină.  Ea 
proprie  a  examinat  numai  starea  lucrurilor  desperate. 

1  Banyitay  56  şi  nota  2. 

2  ....  „dubitationes  quasdam  ex  atiimo  Nostro  exim  ere  non  posumus,  quae  plu- 
rimam  Nobis  anxiefatem  in feruii t.  Nou  enim  ignoramtis  quae  sit  Graecae  Nationis  in- 
doles,  quamque  tec  ta  ac  sub  do  la  eitisdem  agendi  ratio  multisque  iam  didicimus,  ac  in 
dies  experimur  exemplis,  incerta  esse,  quae  ipsa  saepe  reiigiose  ac  sancte  proniittit: 
valdeque  periculosum  quibuscunque  iUius  pollicitationibus  fidere,  ac  nou  raro  contigiti 
ut  per  quos  lucrări  alios  spera  mus,  illi  ipsi  a  N'obis  desciscant.  Banyitay  84,  nota  3. 

3  Banyitay  83  nota  1  şi  40  nota. 

4  Aici  140. 

s  Instrucţiunea  în  5  puncte  nemţeşte  la  Eu.  Hurmuzaki  pag.  15  în  rezumat  român 
la  Ardelean  28 — 29. 

Regina  deci  mai  trimise  o  a  treia  şi  ultima  comisiune  —  în 
chestiunea  bisericilor  învrăjbite  —  în  vara  anului  1757. 

Aceasta  a  avut  menire  mai  grată.  Nu  şi-a  perdut  timpul 
scump,  cu  cercetări  dubii,  complicate  şi  fără  capăt,  ci  a  regulat 
trebile  fundamental  şi  statornic.  Isprava  ei  e  opera  păcii,  care 
dominează  şi  azi.  A  elaborat  şi  un  regulament  drept  (?)  şi  pru¬ 
dent  .... 

Despre  acestea  vom  redacta  alt  comunicat. 

(Va  urma).  Gruia. 


HIROTONIA  CA  PEDECĂ  PENTRU  CĂSĂTORIE. 

0  chestiune  de  drept  canonic  tratată  în  limba  sârbească  de  Prea  Sfinţia  Sa  episcopul  Dalmaţiei 

Dr.  Nicodim  Milaş. 

In  bisericile,  cari  le-au  înfiinţat  înşişi  apostolii  şi  în  cari  se  păstra  în¬ 
văţătura  curata  a  evangeliei  şi  tradiţiunea  apostolică,  fără  a  fi  atinsă  de 
ideile  encratiste,  —  domnia  în  cele  dintâiu  veacuri  ale  creştinismului  în 
privinţa  căsătoriei  membrilor  clerului  acea  normă  generală,  care  a  fost 
prescrisă  în  fond  de  sf.  scriptură  şi  care  singura  eorăspundea  legii  natu¬ 
rale  despre  căsătorie.  Episcopilor,  presbiterilor  şi  diaconilor  Ic  era  permis 
să  fie  însuraţi,  fie  că  se  căsătoriau  înainte,  fie  că  după  hirotonie,  tot  aşa 
precum  era  aceasta  permis  clerului  de  jos.  In  caz  că  un  episcop,  pres- 
biter,  diacon  sau  altcineva  din  cler  rămânea  văduv,  ii  era  permis  dacă 
voia,  să  se  însoare  a  doua  oară. 

Aceasta  e  doctrina  dreptului  divin ,  care  e  exprimată  în  susamintitele 
epistole  ale  apostolului  Pavel,  că  episcopul  şi  tot  asemenea  presbiterul  şi 
diaconul  «trebue  să  fie  bărbatul  unei  femei».  Ideea  fundamentală  a  acestei 
doctrine  e  monogamia,  care  trebue  să  aibă  valoare  pentru  fiecare  membru 
ai  clerului  şi  care  eschiae  absolut  bigamia.  Dar  şi  această  doctrină,  clară 
ca  soarele,  în  acele  biserici,  unde  encratismul  prinsese  rădăcini  mai  adânci, 
a  ştiut  să  o  explice  în  folosul  său,  în  înţelesul,  că  prin  ea  s'ar  opri  nu 
numai  bigamia,  adecă  traiul  în  căsătorie  cu  două  femei  deodată,  ci  şi  că¬ 
sătoria  a  doua,  încheiată  după  moartea  soţiei  celei  dintâiu.  O  astfel  de 
interpretare  a  locului  amintit  din  sf.  Scriptură  se  observă  deja  în  veacul 
al  treilea.  Intr’o  omilie  alui  Origen  cetim :  <  Ab  ecclesiasticis  dignitatibus 
non  solum  fornicatio  sed  et  nuptiae  repellunt:  neque  enim  episcopus,  nec 
presbyter,  nec  diaconus  possunt  esse  digami.»1  Tertutian ,  primind  păre¬ 
rile  montaniste  şi  osândind  căsătoria  a  doua  chiar  şi  pentru  mireni,  a  ac¬ 
centuat  în  mod  deosebit  monogamia  pentru  membrii  clerului  în  acel  în¬ 
ţeles,  că  aceştia  au  voie  a  fi  numai  odată  căsătoriţi.-  Această  explicare 

1  Origen.  horn.  XVII  in  Lucan. 

2  Terţul,  de  monogamia  c.  11,  de  poenit.  c.  9,  de  exortet.  eastat.  c.  7,  ad  «tor. 
ib.  I.  c.  7. 

şi-au  însuşit-o  în  Apus  între  alţii  Ambrosiu  din  MUan  şi  Ierotiim  din  Stridon. 
Cel  dintâiu  scrie:  «De  castimonia,  quid  dicam,  quando  una  tantum,  nec 
repetita  permittitur  copula,  et  in  ipso  ergo  conjugio  lex  est,  non  iterare 
conjugium,  nec  secundae  conjugis  sorti ri  conjuctionem,  nec  secundae  con- 
jugis  sortiri  conjuctionem»,  apoi  referindu-se  la  unii,  cari  cercau  să  do¬ 
vedească,  că  nu  este  a  se  lua  în  seamă  dacă  s’a  însurat  cineva  înainte  de 
botez  de  două-ori,  pentruca  după  botez  să  poată  fi  primit  în  cler  şi  osân¬ 
dind  o  astfel  de  părere  continuă:  «Quod  plerisque  mirurn  videtur,  cur 
etiam  ante  baptismum  iterato  conjugio  ad  electionem  muneris  et  ordina- 
tionis  praerogativam  impedimenta  generentur,  cum  etiam  delicta  obesse 
non  soleant,  si  lavacri  remissa  fuerint  sacramento :  sed  intelligere  debemus, 
quia  in  baptismo  culpa  dimitti  potest,  lex  aboleri  non  potest;  in  conjugio 
relasatur,  quod  legis  est,  in  conjugio  non  solvitur».1  Tot  asemenea  cugeta 
şi  leronim.  El  scrie:  «Praedicator  continentiae  nuptias  ne  conciliet;  qui 
apostoium  Iegit,  superest,  ut  qui  habent  uxores  sic  sint,  quasi  non  ha- 
beant:  cur  virginem  cogit  ut  nubat?  Qui  de  monogamia  sacerdos  est, 
quare  viduam  hortatur  ut  digama  fit?»2  Şi  în  alt  loc  tot  acelaş  leronim 
scrie:  «Considera,  quod  vidua  non  eligatur,  nisi  unius  viri  uxor,  et  nos 
putamus,  sacerdotum  hoc  esse  tantum  privilegium,  ut  non  admittatur  ad 
altare,  nisi  qui  unam  habuerit  uxorem.  Non  solum  enim  ab  officio  sacer- 
dotis  digamus  excluditur,  sed  et  ab  elemosyna  ecclesiae,  dum  indigna  pu- 
tatur  stipe,  quae  ad  secunda  conjugia  devoluta  est:  quamquam  lege  sacer¬ 
dotali  teneatur  et  lacius,  qui  tăiem  praebere  se  debet,  ut  possit  eligi  in 
sacerdotium.  Non  enim  eligitur,  si  digamus  fuerit.  Porro  eliguntur  ex 
laicis  sacerdotes:  ergo  et  Iaicus  tenetur  mandato,  per  quod  ad  sacerdotium 
pervenitur»,3  O  astfel  de  explicare  a  opreliştei  apostolului  Pavel  şi-a  în¬ 
suşit  în  decursul  timpului  aproape  întreaga  biserică  apuseană,  pânăce  s’a 
introdus  legea,  că  membrii  clerului,  cari  atârnă  dela  papa  din  Roma  sunt 
îndatoraţi  să  rămână  celibi. 

In  biserica  orientală  au  fost  altcum  explicate  amintitele  cuvinte  ale 
apostolului  Pavel,  anume  aşa,  că  prin  ele  se  opreşte  intrarea  în  cler  acelor 
persoane,  cari  au  în  acelaş  timp  mai  multe  femei,  aşadară  cari  trăiesc  în 
poligamie,  deasemenea  şi  a  acelora,  cari  şi-au  alungat  fără  vre-un  motiv 
legal  soţiile  legiuite,  luându-şi  apoi  altele.  Aceasta  o  făceau  pe  timpul 
apostolului  Pavel  Iudeii  şi  Păgânii,  pentru  care  lucru  nelegiuit  şi  rău,  apo¬ 
stolul  îi  osândeşte  în  epistolele  sale  şi  orândueşte  ca  membrii  clerului 
creştin,  episcopii,  presbiterii  şi  diaconii  să  nu  aibă  în  acelaş  timp  două 
sau  mai  multe  soţii,  ci  numai  una  legiuită.  Astfel  au  explicat  cuvintele 
apostolice  dintre  cei  mai  cu  autoritate  Io  an  Chrisostom ,  iar  după  el  Teo¬ 
dorei  episcop  în  Cyr.  Cel  dintâiu  în  omilia  sa  la  locul  amintit  din  epi¬ 
stola  cătră  Timotei  zice:  «Bărbatul  unei  femei.  N’a  spus-o  aceasta  apo- 

1  Ambros.  de  offic.  lib.  I.  c.  50. 

3  Hieron.  ep.  II.  ad  Nepotian. 

a  Id.  ep.  XI.  ad  Geront.  Cf.  ep.  LXXXIH . 

stolul  ca  lege,  că  episcopului  nu  i-ar  fi  iertat,  să  trăiască  fără  femeie,  ci 
să  rânduiască  cum  irebue  să  fie,  căci  Iudeilor  le-a  fost  permis  să  se  în* 
soare  a  douaoară  şi  în  acclaş  timp  să  aibă  două  femei,  cu  totul  legiuite. 
Ci  pentru  aceea  s’a  spus,  precum  unii  bine  şi  înţeleg,  că  ia  episcopie  să 
se  primească  numai  acela,  care  e  bărbatul  unei  femei».1  Iar  în  omilia  la 
locul  respectiv  din  epistola  lui  Pavel  câtră  Tit  scrie  Chrisostom :  «Cu 
aceasta  vrea  apostolul  să  închidă  gura  acelora,  cari  condamnă  căsătoria, 
şi  să  arete,  că  ea  nu-i  lucru  păcătos,  ci  mai  vârtos  e  un  lucru  cinstit,  căci 
cine-i  căsătorit  este  liber  a  se  urca  şi  pe  tronul  episcopesc.  Cu  aceasta 
dojeneşte  apostolul  şi  pe  acei  oameni  nechibzuiţi,  cari  opresc  dela  con¬ 
ducerea  şi  demnitatea  de  păstori  sufleteşti  pe  aceia,  cari  s'au  căsătorit  a 

doua  oară _ 2  E  un  lucru  constatat  şi  documentat  cu  multe  exemple  din 

istorie  şi  cu  o  îndelungată  praxâ  bisericească,  că  fără  a  li-se  face  vre-c* 
obiecţiune  au  rămas  în  cler  îndeplinind» -şi  funcţiunea  pastorală  cu  toate 
drepturile  ei  mulţi,  cari  s’au  însurat  de  două-ori.  hisuş  Tcrtulian,  care 
s’a  exprimat  energic  împotriva  căsătoriei  a  doua,  precum  am  văzut  recu¬ 
noaşte  că  au  fost  mulţi  episcopi  căsătoriţi  a  doua-oară.  <  Quof  enim  et 
digami  praesident  vos,  insultantcs  utiquc  apostolo».  Despre  aceasta  mai 
aminteşte  episcopul  din  Roma  Siricie1 4  şi  Inocenţiu,  spunând  că  mulţi  epis¬ 
copi  din  Spania  şi  Grecia  primesc  în  cler  fără  a  li-se  face  vre-o  împotrivire 
şi  pe  aceia,  cari  au  fost  căsătoriţi  a  doua-oară.  Teodoret  din  Cyr  a  hiro¬ 
tonit  de  episcop  pe  Ireneu,  care  a  fost  a  doua-oară  căsătorit.  Iar  când 
unii  i-au  făcut  obiecţiuni,  s’a  rectificat  zicând  că  aceasta  nu  sta  în  contra¬ 
zicere  cu  orânduirile  apostolice,  nici  cu  praxa  celorlalte  biserici.  «Ce  să 
atinge  de  bigamie,  scrie  Teodoret,  noi  păşim  pe  urmele  înaintaşilor.  Căci 
şi  Alexandru  cel  de  pie  memorie,  care  a  stat  pe  acest  scaun  apostolic  (din 
Antiochia),  dimpreună  cu  fericitul  episcop  Alakie  din  Beroea  au  sfinţit  pe 
fericitul  Diogen,  care  a  fost  de  două-ori  căsătorit;  tot  asemenea  fericitul 
Prailie  a  sfinţit  pe  Domniu  din  Caesarea,  care  era  asemenea  a  doua-oară 
însurat.  Am  urmat  aşadară  obiceiul  şi  exemplul  oamenilor,  cari  au  fost 
renumiţi  şi  însemnaţi  prin  doctrina  şi  vieaţa  lor.  Şi  de  multe-ori  a  lucrat 
asemenea  şi  Proclu  cel  de  pie  memorie,  episcopul  ditt  Constantinopol, 
sfinţind  însuş  pe  cei  de  a  doua-oară  căsătoriţi  şi  lăudând  pe  alţii,  cari 
făceau  asemenea.  Asemenea  au  făcut  toţi  mitropoîiţii  Pontului  şi  ai  Pa¬ 
lestinei  şi  nu  le-a  obiecţionat  nimenea  nimic  pentru  aceea,  nici  nu  au 
dat  nimănui  scandelă».5  Iar  într’alt  Ioc  explicând  mult  citatele  cuvinte 
ale  apostolului  Pavel,  acelaş  Teodoret  scrie:  «Pe  timpul  acela  era  obi- 
ceiu  la  ludei  şi  Elini,  ca  unii  să  aibă  în  acelaş  timp  două,  trei  şi  mai 


1  Chrysostom.  homii.  X.  in  1.  Timoth.  3,  2. 

2  Chrysostom.  homii.  U.  in  Tit.  î,  6. 

*  TertulL  de  monogam,  cap.  12. 

4  Siricii  epist.  I.  ad  Minier.  Tarrac. 

5  Teodoreti  ep.  CX.  ad  Domnum. 

multe  femei.  Dacă  astăzi  se  interzice  aceasta,  pentrucă  nu  permit  le¬ 
gile  împărăteşti  să  aibă  cineva  două  femei  în  acelaş  timp,  eludează 
legea  primind  femei  pierdute  şi  concubine.  Iar  apostotul  dumnezeiesc 
orândueşte,  că  numai  acela,  care  trăieşte  modest  cu  o  femeie  ( rov  put 
uovjfi  yvvctixi  avvotxaivra  doirpoovtoz)  şi  care  e  demn,  poate  fi  episcop.  Nici 


apostolul  nu  condamnă  căsătoria  a  doua,  ci  de  mu Ite-o ri  orândueşte  să  se 
încheie  (ou  ydg  (icbrzgov  rov  yauov  t’Ş&'paÂt,  oye  tioV/maiz  tovto  ysvdo  cu 


xUf.voac),  cu  deosebire  pentru  aceea,  ca  să  nu  i-se  facă  clerului  vre-o 


observare. 


In  urma  acestei  interpretări  a  orânduirilor  sf.  Scripturi,  interpretare, 
care  ne-o  dau  cele  mai  luminate  capete  ale  bisericii  orientale,  şi  care  s’a 
legitimat  prin  practica  bisericilor  particulare  din  orient  în  decursul  mai 
multor  veacuri,  rămâne  incontestabilă  învăţătura  dreptului  dumnezeesc  amin¬ 
tită  la  începutul  acestui  capitol,  despre  căsătoria  membrilor  clerului.  Această 
învăţătură  se  confirmă  şi  mai  mult  prin  faptul,  că  în  dreptul  divin,  nu  se 
aminteşte  cu  nici  un  cuvânt  despre  aceea,  că  taina  preoţiei  (hirotonirea) 
ar  eschide  taina  căsătoriei.  Acest  drept,  ameninţând  cu  anatemă,  opreşte 
numai  ţinerea  unei  a  doua  femeie  pe  lângă  cea  legitimă,  care  trăieşte.  Mai 
era  oprit  membrilor  clerului  să  iee  de  soţie  o  astfel  de  femeie,  care  mora¬ 
liceşte  nu  sta  în  nume  bun,  iar  ceice  nu  se  conformau  acestei  oprelişti, 
erau  eschişi  din  sinul  ^clerului, 1 

Dintre  aceste  a  păstrat  legislaţiunea  bisericească  cele  două  oprelişti 
din  urmă  mai  înăsprindu-le  întrucâtva.  A  rămas  norma  că:  1)  episcopul 
nu  are  voie  să  fie  căsătorit;  2)  cine  e  rânduit  întru  ipodiacon,  fiind  neînsurat, 
nu  mai  are  voie  să  se  însoare  şi  3)  ipodiaconul,  diaconul  şi  presbiterul 
dacă  rămân  văduvi  nu  se  pot  căsători  a  doua-oară.  Punctul  din  urmă  for¬ 
mează  obiectul  propriu  al  lucrării  acesteia. 

Cele  dintâi  orânduiri  bisericeşti  referitoare  la  aceea,  că  membrilor 
clerului  nu  li-e  permis  să  se  însoare  după  hirotonie,  au  fost  date  în  sin¬ 
guraticele  biserici  particulare  în  jumătatea  dintâi  a  veacului  IV,  dar  nu 
într’o  formă,  ci  diferit,  dup  acum  erau  părerile  despre  căsătoria  preoţilor 
în  fiecare  biserică  particulară.  In  biserica  din  Galatia,  membrii  clerului, 
cari  au  întrat  necăsătoriţi  în  cler,  puteau  să  se  însoare  după  hirotonie, 
dacă  căpătau  permisiune  dela  autoritatea  bisericească  superioară,  şi  dacă 
declarau  pe  timpul  hirotoniei,  că  se  vor  căsători.  Aceasta  s’a  normat  apoi 
prin  canonul  10  al  sinodului  din  Ancyra  (314)  apriat  pentru  diaconi.3 
Dar  că  aceasta  se  permitea  nu  numai  diaconilor  ci  şi  presbiterilor  dove¬ 
deşte  sinodul  din  Gangra,  care  s’a  ţinut  c.  340.  Eustatianii,  o  sectă  din 


1  Reîeritor  la  întrebarea  aceasta  vezi  în  articlul  întitulat  „Bol/ noi  vopros“  în  revista 
academică  din  Petersburg,  „ Ccrkovnei  Bjestik“  din  1906  Nr.  15  p.  471 — 472,  în  care 
articol  se  spune  că  sf.  sinod  rusesc  a  declarat  încă  în  1795  că  căsătoria  a  doua  nu  poate 
fi  piedecă  pentru  serviciul  preoţesc. 

"  Despre  orânduirea  acestui  canon  vezi  explicarea  lui  şi  explicarea  can.  6  trulan 
în  Pravile  I,  440  II,  12.  ’  . 

Asia-mică,  propoveduiau  între  alteie  acelaş  encratism,  pe  care  l-a  con¬ 
damnat  apostolul  Paul  la  timpul  său.  Ei  osândiau  căsătoria,  cercând  să 
dovedească  că  cel  însurat,  nu  mai  poate  avea  nădejde  de  mântuire,  ca 
casele  oamenilor  însuraţi  nu  au  binecuvântarea  iui  Dumnezeu,  şi  că 
preotul  însurat  nu  e  vrednic  să  săvârşească  liturgia.  Sinodul  din  Gangra 
a  condamnat  pe  Eustatiani,  iar  în  al  4-lea  canon  al. său  pune  sub  anatemă 
pe  acela,  care  ar  afirma,  că  nu  se  cuvine  a  primi  cuminecătura  dela  un 
presbiter  însurat. 1 2  Iar  că  aici  este  vorba  despre  un  astfel  dc  presbiter, 
care  s’a  căsătorit  după  hirotonie,  nu  numai  înainte  de  hirotonie,  dovedeşte 
însuş  textul  canonului  acestuia  şi  epistola  sinodului,  în  care  se  înşiră  gre¬ 
şelile  Eustaţianilor  şi  se  spune  apriat  cum  condamnă  ei  pe  preoţii  cari 
s’au  căsătorit.3  O  mărturiseşte  aceasta  şi  istoriograful  bisericesc  din  veacul 
al  V-lea  Sozomen,  care  s’a  ocupat  cu  secta  eustaţiană.3  Iar  că  au  fost  ca¬ 
zuri,  că  singuratici  episcopi  s’au  însurat  şi  după  ce  au  fost  puşi  în  dem¬ 
nitatea  episcopească  şi  încă  fără  de  nici  o  permisiune  dela  vre-o  autori¬ 
tate  bisericească  superioară,  o  dovedeşte  Tertulian,  care  de  altcum  se 
plânge  pentru  aceasta  şi  face  reproşuri  respectivilor,  fiindcă  nu  voiesc  să 
păstreze  vieaţa  feciorească.1  In  biserica  din  Capadochia  întimpinâm  o  pă¬ 
rere  cu  mult  mai  strictă  în  privinţa  aceasta.  Sinodul  din  Neo-Cesaraea , 
ce  s’a  întrunit  înainte  de  coneiliul  din  Nicaea,  cam  între  314  şi  325,  s’a 
ocupat  aproape  escluziv  cu  întrebarea:  cum  trebue  să  fie  clericii  în  pri¬ 
vinţa  morală  şi  îşi  exprimă  nedumerirea  faţă  de  căsătoria  a  doua,  oprind 


1  Fdi  tic,  (itaxoi .i'otTO  nciQa  xot.Gjjvrtoov  ytyccu  )y/j>roy  ui  in}  xoqrcc i, 

Xtt TQVţţyf} Ca toc  avrov,  rrooorpooa  ^  ut7a?,a  lipita  t.t  r}  ural)  tiut  Despre 

Eustatiani  şi  ee  învăţau  ei  despre  căsătorie  vezi  Pravile,  II,  37. 

2  Cuvintele  textului  rrocrttJvrc<jnv  ytyaţiqy.ornc,  după  părerea  ce  o  aveau  despre 
căsătorie  comentatorii  seci.  XII,  au  fost  luate  în  înţelesul  că  aici  sunt  înţeleşi  preoţii, 
cari  s’au  căsătorit  înainte  de  hirotonie.  Astfel  Balsamon  a  parafrazat  aceste  cuvinte  cu 
izQttoV  i/oi’To.iv  yvraixag,  tot  aşa  şi  Aristen  cu  .xiu-a 'Juri ori r  vioy  vrut  ar,  ceeace 
înseamnă:  a  preoţilor  însuraţi;  în  latineşte  după  Beverige:  qui  habent  uxores ;  —  ina- 
trimonio  junctis.  Iar  Dionisiu  cel  mic,  după  părerea  bisericei  catolice,  care  domnea 
deja  în  veacul  al  Vl-lea,  că  preotului  nu-i  este  permis  să  trăiască  în  căsătorie,  fără  a  se 
fi  însurat  înainte  de  hirotonie,  a  tradus  acele  cuvinte  cu  qui  nxorem  habuit  adecă, 
cine  a  avut  femeia  înainte  de  hirotonie  şi  s’a  despărţit  de  ea  sau  i-a  murit.  Dar  nu  era 
aceasta  părerea  dintru  început  despre  căsătoria  preoţilor  şi  nu  judecau  aşa  nici  aceia, 
cari  nu  aveau  interes  să  lege  preoţi  mea  prin  celibat  sau  să  împedece  căsătoria  preo¬ 
ţilor  după  hirotonie.  O  dovadă  principală,  că  canonul  4  din  Gangra  vorbeşte  despre 
preoţii,  cari  s’au  căsătorit  după  hirotonie  şi  despre  cari  ziceau  Eustatianii,  că  sunt  ne¬ 
vrednici  a  săvârşi  cuminecătura,  —  e  o  epistolă  a  sinodului  acestuia,  în  care  stă: 
xQbOdvTiQuv  yt.yaiujzoTi.or  v  tt ta'foovovrt;  (At.  Sint.  III.  99),  ceeace  e  tradus  în 
latineşte:  presbyteros  qui  matrimoniu  contraxere,  spernuni  (Bevereg,  Sytsodic  1,  416). 
Dovedeşte  şi  vechea  traducere  a  acestui  canon  în  latineşte  încă  înainte  de  Dionisiu,  aşa 
numita  Prisca  versio  canonum,  unde  sunt  traduse  acele  cuvinte  cu  presbytero,  qui 
uxorem  duxit.  In  acest  înţeles  e  făcută  traducerea  şi  în  cartea  rusască  a  Pravilelor. 

3  Hist.  eccl.  III,  14:  hi  (Eustatiani)  nuptias  daninarent  et  in  aedibus  conjugatorutn 
orare  recusarent,  et  presbyteros  qui  uxores  duxissent ,  contemnerent“. 

1  De  monogamia.  cap  10. 

preoţilor  chiar  şi  numai  să  iee  parte  !a  a  doua  căsătorie  a  mirenilor. 1 
Dacă  judecau  aşa  membrii  sinodului  din  Neo-Cesaraea  despre  căsătoria 
a  doua  a  mirenilor,  e  uşor  de  înţeles  că  a  doua  căsătorie  pentru  preoţi 
o  osândeau  de-a  dreptul.  Şi  aceasta  au  exprimat-o  ei  chiar  în  canonul  cel 
dintâi,  care  opreşte  pe  preoţii  cei  văduvi  să  se  însoare  a  doua-oară  şi 
orândueşte  ca  acela,  care  ar  îace-o  aceasta  să  fie  eschis  din  cler,  fără  a-1 
supune  la  vre-o  epitimie  canonică.2  Aceleaşi  păreri  despre  căsătoria  a 
doua  ca  în  biserica  din  Capadochia  le  aflăm  şi  în  Siria,  unde  s’au  pu¬ 
blicat  cam  pe  la  mijlocul  veacului  al  lV-lea  aşa  numitele  constituţii  ale 
apostolilor  (Constitutiones  Apostolorum).  In  aceste  constituţii  se  spune, 
că  la  episcopie,  presbiterie  sau  diaconie  pot  ajunge  acele  persoane,  cari 
s’au  însurat  mimai  odată,  fie  că  le  trăiesc  soţiile,  fie  că  au  murit,  iar  după 
hirotonie  nu  Ie  este  permis  să  se  căsătorească,  dacă  mai  înainte  nu  s’au 
căsătorit,  nici  să  se  căsătorească  a  doua-oară,  dacă  au  rămas  în  văduvie.3 
Aici  nu  e  spus,  de  ce  se  opreşte  aceasta,  pentrucâ  taina  hirotoniei  în 
sine  nu  eschide  taina  căsătoriei,  precum  s’a  spus  aceasta  clar  în  canonul 
10  al  sinodului  din  Ancyra,  ci  opreliştea  aceasta  a  fost  dată  sub  înrâurinţa 
acelei  păreri  nefavorabile  despre  căsătoria  a  doua,  care  stăpânia  şi  în  bi¬ 
serica  particulară  din  Siria.  Din  aceste  constituţii  s’a  compus  canonul  26 
apostolic,  care  orândueşte,  că  dintre  cei  ce  au  intrat  în  cler  neînsuraţi, 
pot  să  se  însoare  numai  cei  din  clerul  inferior,  lectorii  şi  cantorii.4 * 6 

In  celelalte  biserici  particulare  •  -  şi  erau  multe  de  acestea  —  se 
proceda  după  norma  generală,  că  hirotonia  nu  e  piedecă  pentru  căsătorie 
şi  de  regulă  sc  însurau  episcopii,  presbiterii  şi  diaconii  cari  au  intrat  în 
cler  necăsătoriţi  sau  au  rămas  văduvi  după  soţia  cca  dintâi.  Cu  chestiunea 
aceasta  nu  au  aflat  de  trebuinţă  să  se  ocupe  sinoadele  ecumenice  din 
timpul  acela,  nici  să  o  reguleze  prin  canoane  deosebite,  înzestrate  cu  pu¬ 
tere  obligătoâre  pentru  întreaga  biserică  catolică.  La  sinodul  cel  dintâi 
ecumenic  unii  membrii  au  atins  întrebarea  referitoare  Ia  celibatul  mem¬ 
brilor  clerului.  Se  făcuse  o  propunere  radicală  în  acest  înţeles,  dar  a  fost 
respinsă  de  sinod,  fără  a  întră  întru  desbatere  mai  amănunţită  asupra  ei 
şi  fără  a  lua  vre-o  decizi  un  e  în  merit/  Sinodul  al  patrulea  ecumenic  s'a 
ocupat  cu  întrebarea  despre  căsătoriile  mixte  şi  prin  canonul0  14  a  orân¬ 
duit,  că  membrii  clerului  de  jos  nu  au  voie  să  se  căsătorească  cu  astfel 
de  persoane,  cari  nu  aparţin  bisericii  ortodoxe.  Din  textul  acestui  canon 
se  vede,  că  în  unele  eparhii  era  oprit  chiar  şi  membrilor  din  cierul  infe¬ 
rior,  lectorilor  şi  cantorilor,  să  se  căsătorească  şi  că  rigorismul  acesta  în 


1  Om.  7.  Sintagma  III,  80. 

2  Sintagma  III,  70. 

3  F.  X.  Fnnk,  Didascalia  et  Consiitutiones  Apostolorum,  Paderbornae,  1905  1, 
339,  341. 

4  Sint.  II.  33. 

6  Vezi  explicarea  can.  3  al  sinodul  ni  I  ecum.  Pravile  I,  170. 

6  Comentariul  lui  Valsman  referitor  la  acest  canon.  Sint.  II,  253, 

chestia  căsătoriei  membrilor  din  cler  a  trecut  peste  toate  marginile.  Cât 
de  nedrept  şi  fără  temeiu  era  acel  rigorism  este  în  sine  evident,  ceeace 
au  arătat  de  altcum  apriat  şi  astfel  de  comentatori  ai  canoanelor,  cari  nu 
erau  prea  însufleţiţi  pentru  căsătoria  preoţilor.  Sinodul  de  altcum  nu  s’a 
ocupat  cu  opreliştea  aceasta  neobicinuită  din  respectivele  eparhii,  precum 
nu  s’a  ocupat  nici  cu  căsătoria  preoţilor  în  general,  ci  s’a  mărginit  să 
orânduiască,  că  membrii  clerului  nu  au  voie  să  se  căsătorească  cu  femei 
necredincioase. 

Dar  ceeace  nu  au  aflat  de  trebuinţă  să  facă  sinoadele  ecumenice 
din  veacul  IV  şi  V,  şi  să  introducă  în  legi  ceva  ce  în  sine  nu  ar  fi  fost 
şi  nici  nu  putea  fi  ireproşabil,  —  a  făcut  legislaţiunea  bizantină  în  veacul 
VI.  Şi  s’a  întâmplat  aceasta  pe  timpul  împăratului  lustinian  /,  care  a  luat 
în  mânile  sale  nu  numai  chestiunile  privitoare  la  administraţia  bisericească 
şi  la  cler,  ci  chiar  şi  pc  acelea,  cari  aparţineau  domeniului  credinţii.  Afa¬ 
cerile  privitoare  la  ierarhia  bisericească  le  privia  acest  împărat  ca  cele 
mai  de  căpetenie  preocup aţiuni  ale  sale,  socotindu-se  pe  sine  întocmai 
ca  şi  împăratul  Constantin  cel  Mare,  drept  episcop  în  cele  externe  ale 
bisericii,  şi  ca  atare,  conform  poziţiei  sale,  chemat  să  edeie  înainte  de 
toate  legile  de  lipsă,  prin  cari  să  asigure  o  organizaţiune  stabilă  pentru 
ierarhia  bisericească  din  extinsa  sa  împărăţie.  Întrebarea  privitoare  la  că¬ 
sătoria  preoţilor  i-s’a  părut  lui  lustinian  foarte  importantă,  de  aceea  a  şi 
publicat  referitor  la  ea  patru  legi  într’un  restimp  scurt  de  şasesprczece 
ani.  Iar  spiritul  în  care  erau  concepute  acele  legi,  a  fost  determinat  de 
părerea  rigoristă  ce  domnia  în  privinţa  căsătoriei  preoţilor  pe  acele  vre¬ 
muri,  precum  şi  faptul,  că  principiile  encratiste  se  lăţiseră  pretutindenea 
în  cuprinsul  bisericii  ortodoxe. 

De  bază  a  legilor  privitoare  la  chestiunea  aceasta  a  luat  el  două 
dintre  canoanele  amintite:  canonul  1  al  sinodului  din  Neo-Cesaraea  şi 
canonul  26  apostolic,  şi  astfel  prin  legea  din  18  Octomvrie  an.  530  a 
orânduit  ca  presbiterul,  diaconul  sau  ipodiaconul,  care  întră  în  căsătorie 
după  hirotonie,  să  fie  eschis  din  cler.1  Această  orânduire  a  reînoit-o  lusti¬ 
nian  prin  cele  două  novele  ale  sale  din  10  Martie  535  şi  18  Martie  536. 2 


1  In  acea  lege  a  lui  lustinian,  de  altcum  foarte  strictă  se  spune:  Sacris  canonibus 
ncque  Deo  arnantissiinis  presbvteris,  neque  reverend  issimis  diaconis  aut  sub  diaconi  s 
nuptiae  contrahere  post  huinsmodi  ordina  ti  o  ne  m  permittcntibns,  sed  solis  reverendis- 
simis  psaltis  et  lectoribus  id  concedentibus:  animadvertimus  quosdam  despicientes  quidem 
sa  cros  canones,  pueros  autem  generantes  ex  quibusdam  mulieribus,  quibus  conjungi 
secundum  s  acer  do  tăiem  censnram  non  possunt,  quoniam  igitur  poena  facinoris  huius 
in  sola  sacerdotii  erat  amîssione,  sacros  autem  canones  non  minus,  quam  leges,  vaiere, 
etiam  nostrae  volunt  leges:  sancimus  obţinere  in  illis,  et  quae  sacris  visa  sunt  canonibus, 
perinde  ac  si  civilibus  inscriptum  esse  legibus:  et  oînnes  istius  modi  homines  tam  sacer- 
dotio,  qnam  divino  ministerin,  atqne  etiam  dignitate  ipsa,  quam  habent,  nudari,  quemad- 
modum  enim  sacris  canonibus  prohibita  sunt  talia,  sic  et  secundum  nostras  leges,  rem 
ipsatn  prohiberi . . . .“  \Ed.  D.  Goihofredi,  Franci,  a.  M.  1688.  col.  40 — 41). 

2  Nov.  VI.  cap.  5,  Nov.  XXII.  cap.  42  (Ed.  Goth.) 

Aceste  legi  nu  şi-au  ajuns  rezultatul  dorit,  cu  toatecă  statui  le-a  sancţionat, 
pentrucă  membrii  clerului  au  continuat  şi  de  atunci  înainte  să  se  căsăto¬ 
rească,  ca  şi  pânăcc  s’au  adus  acele  legi, 

Pentrucă  legile  privitoare  la  căsătorie  să  se  ducă  la  îndeplinire,  a 
publicat  Iustinian  zece  ani  mai  târziu,  in  Maiu  546,  la  îndemnul  patriar¬ 
hului  de  atunci  din  Constanîinopol,  Miniu,  bărbat  care  ţinea  cu  trup  cu 
suflet  la  ascetizm,  o  altă  novelă  în  aceeaş  chestiune,  dar  acum  cu  amenin¬ 
ţarea  confişcării  averii  tuturor  acelor  presbiteri,  diaconi  sau  ipodiaconi, 
cari  s’ar  însura  după  hirotonie. '  Urmarea  acestei  nouă  legi  a  lui  Iustinian 
a  fost.  că  dc  acum  nici  un  cleric  nu  a  mai  cutezat  să  se  căsătorească 
după  hirotonie,  temându-se  de  pedeapsa,  ce  le-ar  fi  aplicat-o  oficianţii  sta¬ 
tului.  Dar  şi  aceasta  a  durat  numai  puţin  timp,  după  care  iarăş  s'a  resta¬ 
bilit  starea  de  mai  nainte,  adecă  iar  a  început  să  se  căsătorească  după 
hirotonie  presbiteri i,  diaconii  şi  subdiaconii,  ca  şi  cei  din  clerul  inferior 
dacă  rămâneau  văduvi  sau  dacă  au  intrai  necăsătoriţi  în  cler.  Această  stare 
a  durat  încă  aproape  o  sută  cincizeci  dc  ani.  In  tot  timpul  acesta  nu  s’a 
mai  ocupat  dc  această  afacere  nici  legislaţiunea  bisericii,  nici  cea  a  sta¬ 
tului  din  orient.  (Va  urma.) 


PREDICĂ  LA  DUMINECA  SAMARINENCEL 

(Despre  înălţimea  învăţăturii  creştine). 


Iubiţi  fii! 


„Celce  bea  din  apa,  care  eu  voi 
da  lui,  nu  va  insâtoşa  în  veac,  ci  apa 
carea  voi  da  iui,  va  fi  intru  el  izvor 
de  apa  curgătoare  în  vieaţa  de  veci. 

(loan  4,  14). 


In  vîeaţă  întâlnim  oameni  cari  se  tângue  cu  Psaimistu] :  Inima  mea  s'a 
tulburat  intru  mine  şi  frica  morţii  a  căzut  asupra  mea.  (54,  4),  şi  întâlnim 
oameni  cari  se  laudă  cu  Apostolul :  Mie  a  veţai  este  Christos  şi  a  muri 
dobândă ,  dor  având  să  mă  slobozesc  şi  să  fiu  cu  Christos  (Filipeni  /,  21. 
23).  Cei  dintâi  sunt  nefericiţi,  ai  doilea  fericiţi.  Fericirea  celor  din  urmă 
provine  din  puternica  lor  credinţă  în  Dumnezeu,  precum  nefericirea  ce¬ 
lorlalţi  o  cauzează  necredinţa . 

Fără  credinţă  vieaţa  este  un  pustiu.  Frica  necunoscutului  urmăreşte 
pe  necredincios  pas  de  pas.  Inzadar  s’ar  deda  la  petreceri  zgomotoase, 
ori  ar  căuta  plăcere  în  desfrânâri:  aceste  numai  până  la  un  timp  oare-care 
pot  întuneca  mustrarea  conştiinţei  sale.  Zi  de  zi  simţim  şi  ne  convingem 
de  acest  adevăr.  Oamenii  singuratici,  ca  şi  popoarele  au  lipsă  de  credinţă 
ca  să  devină  tari,  puternice.  Avem  pilde  pentru  aceasta.  Cartea  trecutului 


1  „...  Si  vero  post  ordinationem  presbyter  aut  diaconus  aut  subdiaconus  uxorem 
duxerit;  expellatur  a  clero,  et  curiae  civitatis  illius,  in  qua  clericus  erat,  cum  propriis 
rebus  tradatur.  Nov.  CXXÎII.  cap.  14  (td.  Gothofr.) 


ne  învaţă,  că  neamul  nostru  român,  în  cursul  veacurilor  de  urgie  ce-au 
trecut  peste  el,  s’a  susţinut  numai  prin  credinţă  şi  prin  alipirea  sa  la  biserica 
străbună.  Popoară  au  venit,  popoară  s’au  dus  -  «potop,  potop  cu  toţii-, 
cum  frumos  zice  poetul.  Cele  mai  multe  au  perit,  nici  urma  nu  li-se  mai 
cunoaşte.  Noi  am  stat  ca  o  stâncă  neînfrântă,  pe  care  nu  o  prinde  dintele 
vremii.  Credinţa  în  Dumnezeu  ne-a  împuterit.  Semnele  arată,  că  stropii 
furioşi  ai  timpului  mai  nou  încetul  pe  încetul  desfac  stânca,  dovedită  atât 
de  vârtoasă  altădată.  Par’ că  turma  credincioasă  nu  se  adună  aşa  cu  drag 
în  jurul  instituţiilor  sale  bisericeşti,  par’că  păşunea  religioasă  nu  o  mai  mul- 
ţămeşte.  Urmarea  ?  —  Reslâtirile  ce  le  vedem  şi  părăsirea  datinilor  străbune! 

■N  * 

Intri statu-m'au  până  la  moarte  purtările  de  acest  fel.  Temerea,  că 
neamul  nostru,  recunoscut  ca  foarte  religios  până  acî,  poate  să  devină  jertfa 
necredinţii  sale,  nu-mi  dă  pace  a  fi  liniştit  nici  chiar  în  mormânt.  Au  vom 
putea  suferi  privirea  din  cer  la  noi,  a  părinţilor  noştri,  cari  văd  biserica 
străbună,  acest  liman  ocrotitor  în  mijlocul  furtunelor,  uitată  şi  părăsită? 
Cu  ce  ne  facem  vrednici  a  le  purta  numele?  .  .  . 

Părerea  cea  bună,  iubiţilor!  ce  o  am  despre  voi,  mă  face  să  cred, 
că  reslăţirile  sunt  un  fel  dc  boală  trecătoare,  o  uşoară  slăbiciune  sufletească , 
care  nu  va  lăsa  rane  mai  adânci  în  trupul  vostru,  altfel  sănătos.  Ca  să  vă 
întăresc  totuş  în  credinţa  străbună,  aflu  cu  cale  a  folosi  prilegiul  zilei  de 
azi  —  dat  de  biserică  prin  cetirea  Evangeliei  Samarinencii  — ,  cuvântând 
despre  Dumnezeu  şi  închinarea  ce  o  facem  Lui  Dumnezeu. 

Cunoştinţa  de  Dumnezeu  e  de  lipsă,  pentrucă  ea  atrage  pe  om,  îi 
împutereşte  trupul  şi  sufletul  trudit,  cum  atrage  păşunea  cea  dulce  oile, 
cari  nu  au  astâmpăr  până  nu  o  găsesc  şi  găsindu-o  aleargă  după  ea  prin 
dealuri,  văi  şi  prăpăstii  de  tot  felul.  Cunoştinţa  de  Dumnezeu,  primită  la 
fântâna  lui  lacob,  a  întors  pe  Samarineancă  din  rătăcirile  de  mai  nainte . 
A  însufleţit-o  în  măsură  nemai  pomenită.  Din  muiere  păcătoasă  a  devenit 
învâţăcea  a  lui  Christos.  Neastâmpărul  a  cuprins-o.  In  fugă  mare  s’a  dus 
până  la  cetatea  Sichar.  A  adus  oameni  de  acolo  la  Isus  cât  ai  bate  în 
palme.  Acecaş  cunoştinţă  vă  va  da  şt  vouă  lumina  şi  căldura  de  lipsă, 
care  vă  va  încălzi  şi  vă  va  feri  de  rătăciri. 

Vino  Isuse  în  mijlocul  nostru  1  Luminează  ochii  sufletului  împăinge- 
niţi  şi  încălzeşte  inimile  reci  ale  credincioşilor  Tăi. 

«Muiere  —  zice  Isus  Samarinencei  din  Evangelie  —  crede-mă  că 
va  veni  vremea  când  nici  in  muntele  acesta,  nici  în  Ierusalim  vă  veţi  în¬ 
china  Tatălui.  Voi  vă  închinaţi  cărui  nu  ştiţi,  noi  ne  închinăm  căruia  ştim, 
ca  mântuirea  din  ludea  este.  Ci  vine  vremea  şi  acum  este,  când  închină¬ 
torii  cei  adevăraţi  se  vor  închina  Tatălui  cu  duhul  şi  cu  adevărul,  că 
Tatăl  pe  unii  ca  aceştia  caută,  cari  sase  închine  Lui.  Duh  este  Dumnezeu 
şi  cine  să  închină  Lui  să  cade  să  se  închine  cu  duhul  şi  cu  adevărul.» 
(loan  4,  21—24). 

Cuvinte  de  adânc  înţeles.  în  adâncime  învăţătura  aceasta  se  poate 
asemăna  numai  cu  Evangelia  Paştilor.  Vorbe  scurte,  rostite  în  fuga  mare 

unei  femei  din  popor.  Puterea  vorbelor  nici  nu  sta  în  mulţimea  lor,  ci 
în  cuprins.  Iar  aceste  câteva  cântăresc  o  lume  întreagă.  Filozofia  oame¬ 
nilor  din  întreagă  lumea  nu  pot  face  cât  ele. 

Spre  a  le  înţelege  deplin,  vă  voi  espune  starea  sufletească  şi  porni¬ 
rile  oamenilor  de  pe  timpul  lui  Christos. 

Două  grupări  de  oameni  se  cunosc  în  privinţa  religioasă.  De  o  parte 
erau  păgânii  cu  multele  lor  credinţe  deşerte,  de  alta  jidovii  cu  credinţa 
lor  în  un  singur  Dumnezeu.  Starea  sufletească  a  păgânilor  era  cât  se 
poate  de  posomorită.  Pe  ei  nu-i  mulţămiau  zeii  păgâni  —  «lucrurile  de 
mâni  omeneşti»,  cum  îi  numeşte  în  batjocură  psal mistui.  Mintea  din  ce  în  ce 
mai  luminată  le  spunea,  că,  nu  pot  fi  D-zeu  chipurile  ce  ei  le  cioplesc, 
înfricoşate  şi  neliniştitoare  trebuiau  sa  fie  pentru  ei  apoi  jertfele  de  sânge 
omenesc  cu  cari  împăcau  mănia  zeilor  şi  cari  erau  adevărate  băi  de  sânge. 
Toate  păturile  societăţii  păgâne  îşi  puneau  întrebarea:  « cine-i  D-zeu  şi 
ce  închinare  i-se  cuvine P»  Fără  a  primi  răspuns  mângâi  tor.  întrebarea  o 
repetau  cu  aceeaş  râvnă  şi  jidovii.  E  drept  că  ei  aveau  pe  un  singur 
Dumnezeu,  pe  Iehova,  dar  nu-i  cunoşteau  mai  de-aproape.  Moise  nu  a 
dat  îndrumări,  căci  nici  el  n’a  ştiut  mai  de-aproape  ce  trcbue  să  creadă 
în  privinţa  lui  D-zeu.  La  întrebările  ce  le-a  pus  Moise,  când  vorbea  cu 
Dumnezeu  pe  muntele  Horiv,  a  primit  răspunsul:  «Eu  sunt  cel  ce  sunt.» 
(Eşire  3,  14).  Din  răspuns  nu  se  putea  deci  afla  învăţături  mai  amănun¬ 
ţite  despre  fiinţa  lui  D-zeu.  Jidovii  priveau  pe  D-zeu  numai  ca  D-zeu  al 
poporului  ales,  care,  nu  vrea  să  ştie,  de  alte  pop  o  ară.  decât  de  cel  jidovesc, 
şi  nu  primea  altundeva  jertfe,  decât  în  templul  lui  David  din  Ieru¬ 
salim.  Din  cauza  asta,  apoi  din  cauza  spălărilor,  a  formelor  şi  ceremo¬ 
niilor  multe  din  afară,  legea  mozaică  impunea  prea  mari  poveri  credincioşilor 
săi.  Ales  clasa  de  jos  a  jidovilor  săraci,  şi  jidovii  înstrăinaţi  de  patrie  şi 
mestecaţi  cu  alte  popoară  -  sufereau.  Evangeliile  sunt  pline  de  tângui¬ 
rile  acestor  robi  ai  legii  şi  fii  oropsiţi  ai  vameşilor  şi  fariseilor.  Formând 
ei  grosul  jidovi  mei,  vom  înţelege  clocotul  neamului  jidovesc  şi  nemulţă- 
mirea  lui,  de  pe  timpul  lui  Isus,  cum  clocoteşte  muntele  de  foc  înainte 
de  ce  s’a  aruncat  cenuşa  în  văzduh. 

Nedumeririle  din  aceste  două  grupări  de  oameni  sunt  menite  a  le 
împrăştia  cuvintele  Domnului  îsus  Christos,  date  Sam  arin  cucei,  —  şi  a  ne 
da  legea  cea  nouă  creştină,  de  care  ne  ţinem  noi. 

Samarinenii  erau  popor  eşit  din  mestecarea  jidovilor  cu  păgânii, 
popor  cu  credinţe  jidoveşti  şi  şi  păgâneşti:  mestecătură.  Samarineanca, 
cu  care  a  vorbit  Isus,  înfăţişează  oare-cum  amândouă  aceste  popoară 
jidov  şi  păgân ,  ce  se  cunoaşte  foarte  bine  din  cuprinsul  evangeliei,  unde 
Isus  o  agrâieşte  cu  «voi»  nu  «tu»,  ca  persoană  singuratică,  înfăţişând  un 
popor  singuratic.  Deci  vorbele  cătră  samarineanca  de  fapt  trebue  să  Ie 
privim  ca  date  atât  jidovilor,  cât  şi  păgânilor. 

înţelesul  lor  pentru  păgâni  e,  caşicând  ar  zice  acestora  aşa:  «Nu  lu¬ 
crurile  moarte,  ce  voi  le  faceţi,  sunt  zeii  voştri.  D-zeul  vostru  este  numai 

unul,  nefăcut  de  mâni  omeneşti,  care  eu  vi-1  predic.  Acela  este  începutul 
şi  sfârşitul,  adecă  făcătorul  tuturor  făpturilor  din  lume.  El  cârmii  ie  şt  e  şi 
dela  El  atârnă  pământul,  soarele  şi  tot  ce  vedem.  Dumnezeul  pe  carele 
eu  îl  vestesc  nu  se  poate  cuprinde  însă  cu  simţurile  omeneşti,  căci  este 
nevăzut  ca  şi  sufletul.  Cu  Ei  vă  veţi  uni  în  lumea  duhurilor,  dincolo  de 
mormânt,  unde  merg-  şi  sufletele  oamenilor  după  moarte ;> !  Înţelesul  ce 
trebue  să  ii-!  dea  jidovii  se  cuprinde  în  cuvintele  psalm istului  care  a  zis: 
«Unde  mă  voiu  duce  dela  duhul  Tău,  şi  dela  faţa  Ta  unde  voiu  fugi? 
de  mă  voiu  sui  în  cer  Tu  acolo  eşti,  de  mă  voiu  pogorî  în  iad  de  faţă 
eşti,  de  voi  lua  aripile  mele  de  dimineaţa  şi  mă  voiu  sălăşlui  la  marginile 
mării  şi  acolo  mâna  Ta  mă  va  povăţuî  şi  mă  va  ţinea  dreapta  Ta 
{Ps.  138,  7 — 10).  De  unde  putem  vedea,  că  D-zeu  e  pretutindenea  de  faţă, 
deci  pretutindenea  I-se  pot  ridică  altare  şi  aduce  jertfe:  în  sate,  oraşe, 
ţări,  nu  numai  în  templul  clin  Ierusalim.  Nici  nu-i  D-zeu  singur  ai  unui 
popor,  ci  D-zeul  popoarelor  este  El;  şi  nu-i  Dumnezeul  bogaţilor,  ei  şi 
al  săracilor,  cărora  le  zice  într’un  loc :  «Veniţi  la  mine  voi  cei  osteniţi  şi 
însărcinaţi  şi  veţi  afla  odihnă  sufletelor  voastre!? 

Pe  cât  de  înalte  sunt  învăţăturile  aceste  în  cuprins,  pe  atât  de  uşor 
se  pot  îndeplini,  când  e  vorba  de  împăcarea  omului  cu  acest  Dumnezeul 
creştin.  La  împăcare  duc  jertfele  şi  rugăciunile  omului. 

Cum  trebue  să  jertfim  lui  Dumnezeu,  dacă  este  El  duh?  Jertfă  du¬ 
hovnicească.  «Duh  este  D-zeu  —  zice  —  şi  cine  să  închină  Lui  se  cade 
să  se  închine  cu  duhul  şi  cu  adevărul».  Duhului  nu  se  vor  jertfi  oameni, 
nici  dobitoace,  nici  măcar  «puii  de  turturele»  din  legea  lui  Moi  se.  Du¬ 
hului  se  va  jertfi  pânea  şi  vinul  cari  se  prefac  în  trupul,  şi  sângele  lui 
li  sus  prin  binecuvântarea  preotului  în  sf.  altar.  Duhului  se  va  aduce  jertfă 
inima  şi  sufletul  omului,  din  cari  trebue  izgonite  cugetele  şi  pornirile  rele 
ce  îndeamnă  la  fapte  contrare  iubirei  creştine,  şi  în  fine  jertfa  Duhului  are 
a  consta  din  dragostea  cea  neţărmurită  cătră  tot  omul,  fie  prietin,  fie 
duşman.  Adevărata  jertfă  a  creştinului  constă  din  aceea,  ca  ei  să  se  ştie 
ridica  peste  piedecile  duşmăniei  şi  să  vorbească  de  bine,  să  facă  bine 
chiar  celuice  i-a  pricinuit  supărare.  înaltă  jertfă  cu  adevărat! 

Ca  jertfa  este  rugăciunea,  «iar  când  vă  rugaţi  -  zice  —  nu  grăiţi 
multe  ca  păgânii,  că  le  pare  că  întru  multă  vorba  lor  se  vor  auzi;  deci 
să  nu  vă  asemănaţi  lor,  căci  ştie  Tatăl  vostru  celece  vă  trebuesc  vouă  mai 
nainte  de  ce  cereţi  voi  dela  dânsul  (Mateiu  6,  7 — 8).  Intr’adevăr!  preţul  ru¬ 
găciunii  zace  în  rîvna  inimii,  nu  în  vorbele  goale,  cari  sunt  fâţărie.  In- 
zadar  ne  vom  ruga  din  gură,  dacă  inima  e  cuibul  relelor,  căci  nu  vom 
putea  dobândi  mai  mult,  decât  fariseul  care  îndoit  păcătos  s’a  făcut  în 
biserică:  odată  că  nu  şi-a  recunoscut  păcatele,  altă  dată  că  şi-a  însuşit 
virtuţile  şi  faptele  bune  cari  îi  lipseau. 

La  ce  să  lungesc  vorba  însă.  Aţi  putut  înţelege  de  până  aci,  care  e 
D-zeul  creştin:  fiinţa  cea  mai  desăvârşită,  care  vrea  să  facă  şi  din  om  ase¬ 
menea  fiinţă.  Prin  legea  creştinească  s’a  ridicat  omenim  ea  la  o  aşa  înăl- 

ţime  sufletească,  că  sc  poate  asemăna  cu  îngerii  din  cer.  Liniştea,  înde- 
stulirca,  împăcarea  cu  sine  şi  soartea  sa,  tot  atfitea  comori,  ce  se  cuprind 
în  învăţătura  creştină  despre  D-zeu,  împrumută  omului  trudit  atâta  nutrc- 
mânt  sufletesc,  că  nu  l-ar  schimba  cu  tot  avutul  şi  argintul  din  lume.  Nu 
fără  temeiu  a  rostit  Isus,  privitor  la  învăţătura  sa  cuvintele:  «Celce  bea 
apa,  carea  eu  voi  da  lui,  nu  va  însătoşa  în  veac,  ci  apa  care  voi  da  lui, 
va  fi  întru  el  izvor  de  apă  curgătoare  în  vieaţa  de  veci»  (loan  4,  14).  N’am 
mărit  adineaori  şi  nu  măresc  nici  acum  lucrurile  când  zic  din  nou,  că  în¬ 
văţătura  dată  Samarinencii  la  fântâna  lui  lacob,  cântăreşte  cât  o  lume  în¬ 
treagă. 

«Nime  n’a  grăit  încă  aşa!»  ziceau  oamenii  de  pe  atunci  .  «nime 

n’a  învăţat  aşa»  —  repetăm  noi  cei  de  azi.  Şi  adăugăm:  nici  va  învăţa , 
pcntrucă  D-zeul  creştinilor  este  D-zeul  cel  mai  desăvârşit,  pentrucă  re¬ 
ligia  creştină  este  cea  mai  înaltă  şi  mai  frumoasă,  asemenea  căreia  nu  se 
va  ivi  alta  pânăce  cerul  şi  pământul  va  sta.  «Cerul  şi  pământul  vor  trece, 
dar  o  iotă  nu  din  celece  v’am  învăţat  eu»  —  a  zis  Christos. 

Am  ajuns  în  desfăşurarea  predicei  mele,  iubiţilor,  până  la  punctul 
unde  putem  aplica  cântarea  bisericii :  «Cine  e  Dumnezeu  mare  ca  Dum¬ 
nezeul  nostru!  Tu  eşti  D-zeu  carele  faci  minuni!»  Repeta*vom  cântarea 
în  tot  ciasul  şi  toată  vremea,  până  la  sfârşitul  vieţii  noastre,  ca  să  dăm 
mărire  înţelepciunii  Domnului  Isus,  care  a  aprins  focul  ceresc  aici  pe 
pământ. 

Care  este  cauza,  că  pe  mulţi  nici  auzul  cântării  bisericeşti  nu  i-a 
scos  din  răceală?  De  ce  a  trebuit  să  vă  amintesc,  la  început  încă,  că  ne¬ 
păsarea  religioasă  s’a  prea  lăţit  Ia  voi?  Câteva  răspunsuri  nu  va  strica  să 
dau  deîa  acest  loc. 

Sunt  între  voi  mulţi,  cari  nu-şi  mai  bat  capul  cu  lucruri  sufleteşti. 
Vă  îndestuliţi  —  încât  priveşte  credinţa  voastră  în  Dumnezeu  —  cu  cu¬ 
noştinţele  nehotărîte  ce  le-aţi  avut  din  copilărie,  ba,  ce  e  mai  dureros,  nici 
acele  nu  le  mai  aveţi,  pentrucă  grijile  lumeşti  vă  răpesc  şi  absorb  cu  totul. 
Lucrurile  dumnezeeşti  le  consideraţi  numai  ca  un  fel  de  spoială,  care  e 
bună  numai  să  nu  poată  zice  cineva  că  nu  aţi  avea  biserică.  E  ştiut,  că 
cu  ce  se  îndeletniceşte  omul  i-se  preface  în  firea  sa.  Nepăsarea  în  ale  re¬ 
ligiei  aduce  răceala.  Să  ştiţi  însă,  că  răceala  în  ale  religiei  este:  moarte 
sufletească. 

Nepăsarea  religioasă  devine  foarte  primejdioasă  pentru  om,  când 
provine  din  unele  aplicări  rele,  cum  sunt:  plăcerile  trupeşti,  desmerdările 
etc.  Omul  cuprins  de  aceste  e  robul  lor.  11  ţin  mai  tare  legat,  cum  stă 
robul  legat  în  temniţă,  înfăşurat  din  creştet  până  în  tălpi  în  lanţuri  de  fer. 

Oare  veţi  suferi,  iubiţilor!  ca  aceste  stări  să  bântue  şi  pe  mai  de¬ 
parte  şi  să  împiedece  pornirile  cele  bune?  Glasul  conştiinţei  ar  trebui  mai 
des  ascultat,  căci  aşa  veţi  scăpa  de  răceala  religioasă,  şi  veţi  mântui  su¬ 
fletul.  ’  ^ 

Ce  aud  însă?  -  Unii  din  voi  dau  ascultare  şi  proroci  lor  mincinoşi. 
'■■N'am  văzut,  nime  n’a  văzut  nici  odinioară  pe  Dumnezeu  —  ziceţi,  căci 
nu  Dumnezeu  cârmue  lumea,  ci  firea  însaş  să  cârmite  pe  sine  după  le¬ 
gile  sale.  Dacă  ar  îi  Dumnezeu,  n’ar  lăsa  să  facă  cine  ce  vrea  nepedepsit» 


ş.  a.  asemenea. 


Câte  vorbe  atâtea  hule  împotriva  ce  omul  are  mai  scump.  Ceice 
lăţesc  hulele  împotriva  lucrurilor  sfinte,  sunt  Autihristii  timpului  de  acum, 
cari  vreau  a  se  îmbogăţi  din  prostia  oamenilor.  Antihrist»  aceştia  de  mult 
umblă  prin  târguri,  pun  in  vânzare  cărţi  scrise  anume  pentru  a  înşela 
oamenii.  Ştiu  ei  bine,  că  oamenii  sunt  doritori  de  noutăţi  şi  aleargă  după 
învăţăturile  rele,  cum  fuge  oaia  după  verdeaţa  din  băltoacă.  Băltoaca 
aduce  peirc  oilor,  căci  le  călbezeşte :  cărţile  otrăvesc  sufletul  celor  mai 
tineri.  Primejdie  şi  dincoaci  şi  dincolo.  Dobândă  pentru  ceice  ie  trebue 
cojocul :  speculanţi. 

Nu  pot  sta  înaintea  minţii  sănătoase  dovezile  Antichristilor,  ce  înşi-vâ 
puteţi  cunoaşte  uşor.  E  drept  că  firea  sau  natura  sa  cânmtie  după  legile 
firei,  şi  că  pe  Dumnezeu  nii-1  putem  vedea.  După  legi  să  cârmuit-  însă 
şi  societatea  omenească.  Pe  cei  ce  fac  legile  omeneşti,  de  cele  mai 
multe  ori  nici  noi  nu-:  vedem,  fie  că-s  mutaţi  din  lumea  asta,  fie  că  de¬ 
părtarea  nu  ne  lasă  a  ajunge  până  la  ei.  Cui  i-ar  veni  acum  în  minte, 
ca  din  împrejurarea  asta,  să-şi  formeze  părerea,  că  legile  s'an  făurit  de 
sine.  Dimpotrivă:  fiinţa  legilor  dovedeşte  fiinţa  celui  ce  a  făcut  legile, 
înaintea  minţii  sănătoase  deci  nu  poate  sta  dovedirea,  că  legile  naturii 
pot  fi  ele  cauza  lor  proprie,  şi  că  ele  ar  conduce  lumea  fără  a  îi  primit 
putere  dela  altă  fiinţă  mai  puternică:  Dumnezeu,  Şi  mai  serintiţi  la  minte 
sunt  cei  ce  cer  dela  Dumnezeu,  ca  să  se  amestece  în  daraverile  omeneşti. 
Dumnezeu  a  lăsat  pe  om  liber:  să  poată  face  ce  voieşte,  ca  să  poată  şi 
răspunde  de  faptele  sale,  când  va  fi  tras  la  răspundere  în  ziua  judeţului. 
Cel  ce  cere  dela  Dumnezeu  amestec  amănunţit  în  toate  faptele  oamenilor, 
face  păcat,  căci  ispiteşte  pe  Dumnezeu.  Apoi  vrednicia  de  om  pretinde 
doar  ca  omul  să  fie  slobod  în  faptele  sale. 

Iată  deci  nimicinicia  prorocilor  mincinoşi.  Vă  voiu  arăta,  că  adevă¬ 
rurile  creştine  despre  Dumnezeu  se  pot  întări  şi  cu  adevărurile  ştiinţei. 
Amintesc  câteva  din  cele  mai  cunoscute.  In  natură  ia  tot  pasul  întâlnim 
puteri  nevăzute.  (Ce  este  putere  nici  să  poate  cuprinde  cu  simţirile  ome¬ 
neşti!)  Putere  nevăzută  susţine  cerul  şi  pământul  de  nu  cad  în  prăpastia 
din  jurul  lor,  putere  nevăzută  şi  necuprinsă  de  mintea  omenească  trece 
prin  sârmele  drotului  de  telegraf,  ducând  veştile  dela  un  capăt  la  altul  al 
pământului  cu  iuţimea  gândului,  puterea  nevăzută  a  soarelui  învie  primă¬ 
vara  natura  şi  tot  putere  nevăzută  lucrează  şi  în  creerii  noştri,  unde  să 
frământă  gândurile  om.  neşti.  Dacă  deci  puteri  nevăzute  şi  necuprinse 
lucră  peste  tot  locul,  de  sine  înţeles,  că  trebue  să  fie  o  fiinţă  mai  înaltă 
nevăzută  (duh)  şi  necuprinsă  (fără  margini),  care  a  produs  toate  puterile 
din  natură.  Mintea  sănătoasă  ne  mai  spune,  că  acea  putere  trebue  să  fie 


Dumnezeul  creştinilor,  care  asemenea  este  duh  şi  căruia  aducem  jertfă 
duhurile  noastre 

De  fapt  adevăraţii  învăţaţi  primesc  învăţătura  creştină  despre  nema- 
terialitatea  Iui  D-zeu  în  intregitatea  sa.  Pentru  ei  natura  e  carte  deschisă, 
din  care  cetesc  înţelepciunea  şi  mărirea  lui  D-zeu,  cum  o  cetesc  teologii 
din  cărţile  bibliei. 

Cine  produce  scandelă?  Cine  sunt  ceice  cu  ştiinţa  lor  înşală  oamenii? 
—  Aţi  găsit-o:  Sunt  ceice  li-se  pare  a  fi  învăţaţi,  de  fapt  ştiinţa  lor  este 
ştiinţă  în  neştiinţă.  Ecleziastul  din  testamentul  vechiu  i-a  descris  pe  unii 
ca  aceştia  în  chipul  următor:  Şi  am  văzut  toate  lucrurile  lui  Dumnezeu, 
că  nu  va  putea  omul  afla  lucrul  cel  făcut  sub  soare :  ori  cât  se  va  osteni 
omul  a  căuta,  şi  nu  va  afla,  şi  ori  câte  va  zice  înţeleptul  că  le  cunoaşte 
tot  nu  le  va  putea  afla  (EcL  8  17). . . 

Să  ne  ferim  de  unii  ca  aceia,  cari  caută  a  otrăvi  sufletele.  Căci  însuş 
Isus  a  zis:  «Nu  vă  temeţi  de  ceice  ucid  trupul,  şi  sufletului  n’au  ce-i  face, 
ci  temeţi-vă  de  ceice  pot  ucide  şi  trupul  şi  sufletul,  aruncându-1  în  Gheena!» 
Sufletul  ni-1  ucid  cu  învăţăturile  scrintite!  De  asta  să  ne  temem! 


Iubiţilor ! 

V’am  prea  obosit  poate!  Eram  dator  cu  lămuririle  liniştirii  sufletului 
vostru,  care  are  lipsă  de  însufleţire,  şi  eram  dator  cu  ele:  să  vă  scap  din 
ghiarele  Antichristilor,  să  aveţi  cu  ce  vă  apăra,  când  doar  ar  mai  face 
încercări  de  a  vă  înşela.  Noi  trebue  să  apărăm  credinţa  strămoşilor  şi 
să  o  lăsăm  moştenire  neştirbită  nepoţilor  şi  strănepoţilor. 

Comoară  scumpă  e  credinţa,  învăţătura  creştină.  Ea  este  soarele,  ce 
împrăştie  lumină  în  cercuri  largi  şi  arată  calea  celorce  rătăcesc  pe  marea 
viforoasă,  vieaţa  noastră  cea  atât  de  ameninţată.  Să  păzim  comoara  aceasta, 
să  nu  o  dăm  nimănui,  ba,  de  va  trebui,  să  murim  apărând u-o. 

Gândiţi-vă  şi  de  azi  încolo  cu  deadinsul  asupra  învăţăturilor  ce  v’am 
dat.  Aş  dori  ca  ele  să  fie  sămânţa  cea  bună,  care  a  căzut  în  pământul  cel 
roditor  al  inimilor  voastre.  Făcând  aşa  va  reînvia  din  nou  timpul  de  aur 
al  străbunilor  cari  în  religie  şi-aii  aflat  fericirea. 

Fie,  ca  ceice  la  fântâna  lui  Iacob  în  chip  văzut  a  mers,  în  chip 
nevăzut  să  vie  la  noi  şi  să  ne  conducă  pe  cărarea  fericirei  vecinice!  Amin! 

Vasile  Gan, 

protopresbiter. 


Din  adevăr,  naşte  dreptatea;  adevărul  este  deci  părintele  legitim 
al  dreptăţii.  Duhovnicul. 

DIVERSE. 

întrebarea  I.  Comite  preotul  iregularitate,  când  cunună  numai  pe 
baza  adeverinţei  dela  oficiul  civil,  fără  a  produce  nupturientul  din  altă 
parohie  adeverinţă  dela  parohul  său  despre  rezultatul  promulgării? 

Răspuns:  Da,  e  necorectă  această  prbcedere,  pentrucă  adeverinţa 
dela  oficiul  civil  se  referă  numai  la  meritul  cununiei  din  punct  de  vedere 
al  dispoziţiunilor  şi  impedimentelor  de  natură  civilă,  dar  nu  şi  canonică,  şi 
nu  urmează,  ca  o  cununie  încheiată  după  legile  civile  în  mod  neescep- 
ţionabil,  să  poată  fi  desăvârşită  şi  bisericeşte,  pentrucă  din  punct  de  vedere 
canonic  mai  pot  subversa  impedimente:  de  rudenie  de  sânge,  cuscrle, 
rudenie  spirituală  etc.,  cari  impedimente  după  legile  civile  nu  se  consideră. 

Deci  pe  lângă  dispoziţiunile  ardeiului  de  lege  XXXI  din  1894,  şi  pe 
lângă  dispoziţiunile  generale  canonice,  Ia  săvârşirea  cununiilor  sunt  a  se 
respecta  de  rigoare  dispoziţiunile  cuprinse  în :  Instrucţiunea  cu  privire 
Ia  procedura,  ce  vor  avea  a  urma  organele,  respective  preoţii  şi  poporul 
drept  credincios  al  bisericii  gr. -or.  române  din  provincia  noastră  mitropo¬ 
litană,  faţă  de  reformele  nouă  politice  bisericeşti,  votată  prin  concluzii) 
Nr.  39  al  Congresului  naţional-bisericesc  din  1897. 

In  special  relevăm  faţă  de  întrebarea  pusă  respectarea  dispoziţiunilor 
cuprinse  în  punctele  2  şi  3  din  normativele  principiale;  apoi  cele  cuprinse 
în  această  instrucţiune  în  punctele;  2,  3,  4,  5  şi  6  relativ  la  căsătorii. 

Întrebarea  II.  Poate  fi  admis  la  taina  preoţiei  un  individ  născut  din 
pat  nelegiuit?  Recunoaşte  biserica  legitimarea  ulterioară?  E  motiv,  de  a 
fi  admis  la  taina  preoţiei  —  un  atare  individ,  —  primirea  lui  în  seminar 
în  necunoştinţa  faptului? 

Răspuns:  întrebările  acestea  punându-se  din  partea  unui  preot,  răspund 
în  cele  următoare  pe  scurt: 

Cel  născut  din  pat  nelegiuit  poate  fi  primit  în  cler.  Canonul  al  8-lea 
al  sf.  Nicefor  zice:  Copiii  câţi  se  vor  naşte  din  concubine,  sau  din  părinţi 
de  a  doua  sau  a  treia  nuntă  şi  au  vieaţâ  vrednică  de  preoţie  se  fac  preoţi. 

Nici  în  biserica  apusană,  naşterea  din  pat  nelegiuit  nu  opreşte  dela 
taina  preoţiei.  Arhiereul  sau  papa  dispensează. 

Biserica  recunoaşte  legitimarea  ulterioară:  «per  subsequens  matrimo- 
tîium».  Dupăce  legitimarea  s’a  făcut  ulterior  conform  legilor  statului,  bise¬ 
rica  ia  la  cunoştinţă  această  legitimare  Introducând  lucrul  acesta  în  matri- 
culă  Ia  notă.  Legitimarea  după  legile  statului  se  face  pe  baza  legii  din  1894. 

Primirea  în  seminar  se  face  pe  baza  regulamentului  seminarial  §.  29 — 34, 
unde  sunt  cuprinse  condiţiunile  primirii.  In  aceste  condiţii  despre  naştere 
legiuită  sau  nelegiuită  nu  se  pomeneşte,  de  oarece  chestiunea  aceasta 
numai  atunci  vine  sub  întrebare  când  candidatul  cere  primirea  lui  în  cler. 
Primirea  cuiva  în  seminar  sub  nici  o  împrejurare  nu  poate  fi  motiv  absolut 
de  a  fi  primit  necondiţionat  în  cler,  adecă  mai  bine  zis  spre  a  fi  admis 
la  taina  preoţiei. 

Candidatul  în  teologie  întrunind  condiţiile  recerute  prin  dreptul  bise¬ 
ricesc,  poate  fi  admis  la  sfinţenie.  Impedimentele  canonice  cari  opresc 
de!a  preoţie  sunt  espuse  în  canonul  1  al  sinodului  I  ecumenic.  (Pravila 
târgovişteană  Olava  58.)  Scăderile  şi  defectele  canonice  cari  opresc  dela 
preoţie  sunt  expuse  în  canoanele  17,  18,  19,  78,  79,  80,  82  apostolice, 
cari.  8  şi  12  Neocesarea,  c.  14  şi  17  Trulan. 

Vezi  dreptul  bisericesc  de  A.  bar.  de  Şaguna  §.  215.  Drept,  biser. 
de  C.  Popovici  §.  141.  Drept,  bisericesc  comparativ  de  F.  H.  Vering 
§.  71.  Aici  se  află  desluşiri  cu  privire  la  biserica  orientală  şi  occidentală. 

A.  C. 

întrebarea  III.  In  unele  locuri,  când  sub  durata  sf.  Liturgii  se  pune 
ectenia  pentru  morţi,  preotul  sună  clopoţălul  de  pe  prestol  şi  poporul 
îngenunchiază.  Corect  e  acest  lucru,  ori  ba? 

Răspuns:  Intâiu  de  toate,  locul  clopoţălului  de  altar  nu  e  la  nici  un 
caz  pe  sf.  prestol,  fiindcă  nu  aparţine  obiectelor  sfinte  cari  stau  în  legă¬ 
tură  cu  sf.  masă,  şi  de  aceea  trebue  ţinut  la  alt  loc  în  altar.  Deci  sunarea 
cu  acest  clopoţăl  la  anumite  momente,  nu  se  ţine  de  preotul  care  are  să 
se  ocupe  numai  cu  cetiri  şi  lucrări  sfinte  înaintea  sfintei  mese,  ci  se  ţine 
de  crâsnic  sau  sfătui  bisericii.  Ca  preotul  să  sune  clopoţelul,  s’ar  admite 
numai  de  silă,  adecă  atunci  când  preotul  nu  ar  avea  la  îndemână  pe 
crâsnicul  sau  alt  slujitor  bisericesc,  care  să-i  facă  acest  serviciu.  Aceasta 
—  în  general.  —  In  special  însă,  se  iveşte  întrebarea  nouă,  asupra  rostului 
sunării  cu  acest  clopoţăl  la  sf.  Liturgie.  Această  sunare  na  are  însemnătate 
liturgică ,  ci  e  numai  signal  pentru  orientarea  clopotarilor,  (Ia  începerea 
sf.  Liturgii,  la  «Sfinte  D-zeule»,  la  «Mai  ales  pe  prea  sfânta...  «înaintea 
irmosului,  la  mutarea  sftei  cuminecături  şi  a  vaselor  sfinte  de  pe  jert¬ 
felnic  la  proscomidier),  ori  pentru  orientarea  credincioşilor  (la  îngenun¬ 
cherile  obicinuite),  ori  pentru  orientarea  şi  a  unora  şi  a  altora  (la  binecu¬ 
vântarea  şi  prefacerea  darurilor,  când  clopotele  se  «întreiesc»).  Alte  sunări, 
la  alte  prilejuri  sub  durata  sftei  Liturgii,  ar  fi  bine  să  se  reducă,  unde  se 
pot,  fiindcă  desele  clopoţiri  ar  putea  conturba  pietatea  credincioşilor.  In 
categoria  acestei  reduceri  ar  putea  veni  şi  clopoţirile  (pe  unde  se  obici- 
nuesc)  Ia  intercalarea  în  sf.  Liturgie  a  ecteniilor  pentru  morţi,  bolnavi  şi 
din  alte  incidente,  de  oarece  atunci  nici  aşa  nu  are  a  se  trage  clopotele, 
şi  clopoţirea  ar  suna  numai  credincioşilor,  cari  pot  fi  instruaţi  să  înge- 
nunchieze  şi  de  sine  la  auzul  acelor  ectenii  intercalare.  Când  delăturarea 
clopoţiri i  acesteia  ar  jigni  pietatea  credincioşilor,  e  mai  de  preferit  păstrarea 
uzului.  In  scurt:  clopoţirea  din  altar  şi  îngenunchiarea  credincioşilor  la 
ecteniile  morţilor  intercalate  în  sf.  Liturgie  ar  avea  loc;  nu  e  însă  de  dem¬ 
nitatea  şi  sfinţenia  sfintei  Liturgii  ca  preotul  liturgisitor  să  sune  clopoţălul 
pe  câtă  vreme  nu  este  singur  în  sf.  altar.  Dr.  G.  C. 

Nil  La  celelalte  întrebări  intrate  se  va  răspunde  în  Nr.  proxim.  Red. 

MIŞCAREA  LITERARĂ. 

y 

Manual  de  teologia  dogmatică  ortodoxa,  întocmit 
de  Dr.  Iosif  Olarul.  Caransebeş  1907,  812  pagini.  Editura  autorului.  Cu 
bucurie  salutăm  apariţia  acestui  op  de  cca  mai  mare  însemnătate  pentru 
noi.  Autorul  a  ţinut  să-şi  împlinească  promisiunea.  Dl  Olariu  e  unul 
dintre  primii,  aşa  zicând  cel  dintâiu  absolvent  —  din  Ungaria  -- -  al  fa¬ 
cultăţii  teologice  din  Cernăuţi,  şi  prin  lucrările  sale  literare  putem  zice  că 
şi-a  câştigat  şi  primul  loc  între  teologii  literaţi  ai  bisericii  noastre  din  Un¬ 
garia.  Ca  director  şi  profesor  al  seminarului  din  Caransebeş  necontenit 
şi  neobosit  a  muncit  şi  munceşte.  Avem  dela  d-sa:  Scrierierile  părinţilor 
apostoleşti,  traducere  din  original ;  comentar  la  evangeliilc  după  Mateiu 
Marcu,  Luca  şi  loan.  Manual  de  tipic.  Explicarea  Psalmilor.  Introdu¬ 
cere  în  cărţile  sfinte  ale  T.  V.  şi  N.  Tot  atâtea  cărţi  de  valoare  şi 
însemnătate.  Iar  acum  a  apărut  Dogmatica.  In  literatura  noastră  manual 
bun  de  dogmatică  pentru  seminalii  ti’ am  avut.  Avem  un  manual  foarte 
bun  şi  corăspunzător  pentru  şeoaleîe  medii  de  eruditul  prof.  O.  Pletos. 
Manualul  dlui  Olariu  însă  umple  un  gol  foarte  simţit  în  învăţământul  se- 
minarial,  şi  împlineşte  o  lipsă  ardentă  de  până  acum.  Autorul  ne  spune 
în  Introducerea  scurtă  şi  modestă:  Am  căutat  să  fac  posibilă  o  cunoa¬ 
ştere  mai  amănunţită  a  adevărurilor  creştine.  Deşi  n’am  desvoltat  toate 
dogmele  pe  larg,  dar  m’am  nizuit,  cât  mi-a  fost  în  putinţă,  să  expun 
aceste  învăţături  clar  şi  pozitiv,  aducând  dovezile  descoperirii  dumnezeieşti, 
din  sf.  Scriptură  şi  sf.  tradiţiune. 

Cuprinsul  se  împarte  în  introducere.  Despre  dogmatică  41  pg.  Partea  1. 
Despre  D-zeu  în  sine  însuş  41 — 220.  Partea  II.  Lucrarea  d-zeiască  în  afară 
de  sine  221 — 812. 

Partea  l.  Două  secţiuni,  secţ.  I.  Despre  D-zeu  unul  în  fiinţă  cu  2 
capitoli.  Secţ.  II.  Despre  sf.  Treime  sau  Dumnezeu  în  trei  persoane,  având 
trei  capitoli. 

Partea  II.  are  trei  secţiuni.  Secţiunea  1.  Despre  Dumnezeu  creatorul 
lumii,  având  2  capitoli.  Secţ.  11.  Despre  provedinţă.  Secţ.  III.  Despre 
D-zeu  săvârşitorul  lumii  şi  al  neamului  omenesc,  având  3  capitoli. 

Activitatea  literară  de  până  acum,  ne  dă  deja  înainte  garanţa  că  acest 
op  e  scris  iarăş  cu  aceeaş  erudiţiune  şi  temeinicie  ca  şi  celelalte.  Atragem 
atenţiunea  tuturor  teologilor  asupra  lucrării  acesteia.  Dare  de  seamă  de¬ 
tailată  va  urma.  A.  C. 

Elemente  de  Catiheticâ  sau  metodica  religiunii  de  Dr.  Petru  Barba. 
Caransebeş  1907,  3  coroane.  Pe  99  pagini  autorul  ne  dă  un  bun  manual 
de  catihetică.  Materialul  se  împarte  în  0  grupe,  având  o  introducere  şi 
un  adaus.  In  prefaţă  autorul  ne  spune  de  ce  vederi  este  condus  când 
scrie  această  carte,  arătând  în  general  principiile  normative  la  propunerea 
religiunii.  Mai  ales  se  ocupă  cu  necesitatea  propunerii  conştienţioase  a 

religiunii  în  şcoalele  noastre,  accentuând  că  la  Români  creşterea  reli¬ 
gioasă  în  şcoalclc  poporale  este  încredinţată  atât  învăţătorului  cât  şi  preo¬ 
tului.  Nu  spune  apriat  cine  este  chemat  în  special  a  se  ocupa  şi  căruia 
îi  vine  în  prima  linie  datorinţa  a  fi  catehet  sau  învăţător  al  religiunii. 
Dela  dl  autor,  care  s’a  ocupat  mai  mult  cu  studiul  religiunii  am  fi  dorit 
să  enunţe  odată  pentru  totdeuna  categoric,  că  instrucţiunea  studiului  reli¬ 
giunii  cade  necondiţionat  în  sarcina  preotului,  pe  baza  chemării  şi  a  pre¬ 
gătirii  sale. 

Materialul  din  părţile  singuratice  e  tractat  cu  pricepere,  şi  după  si¬ 
stemele  pedagogice  mai  bune.  Limba  este  frumoasă  şi  curgătoare.  întreagă 
cartea  e  scrisă  pe  baza  izvoarelor  celor  mai  bune,  pe  cari  autorul  le-a 
studiat  conştienţios  şi  le  citează.  Notele  sublimare  ne  dovedesc  mulţimea 
izvoarelor  folosite. 

A  A 

In  Introducere  autorul  se  ocupă  cu  problema  şcoalei  poporale,  re- 
ligiunea  şi  catihetica.  î.  Natura  ca  materie  de  religiune,  fiind  foarte  scurt 
(2  pag.)  materialul  nu  e  exhauriat.  ii.  Vieaţa  familiară  şi  şcolară,  scris  cu 
multă  pricepere  şi  multă  bunăvoinţă,  accentuând  ce  valoare  şi  însemnătate 
are  educaţiunea  familiară.  Să  ocupă  cu  scăderile  zilelor  noastre,  fiind  fără 
cruţare  în  dovedirea  defectelor.  Şcoalei  şi  învăţătorului  religiunii  le  im¬ 
pune  multă  demnitate  şi  seriositate  în  plinirea  chemării  lor.  III.  Materia 
istorică  şi  cea  abstractă.  Sunt  expuse  principiile  diferite  cari  au  a  fi  ob¬ 
servate  la  instrucţiune,  şi  aici  autorul  e  aderent  al  treptelor  formale. 
IV.  Descoperirea  dumnezcească,  ne  spune  foarte  pe  scurt,  de  unde  are 
să  fie  luat  materialul  şi  cum  are  să  fie  tractat.  V.  Cultul  dumnezeesc. 
Pe  scurt  şi  corect  e  espusă  necesitatea,  că  elevii  au  să  fie  introduşi  în 
practicarea  învăţăturilor  religioase  câştigate.  Aici  materialul  nu  e  pe  deplin 
exhauriat;  prea  puţin  să  accentuează  cântarea  bisericească  şi  sfintele  taine. 
Cântarea  bisericească  ştim  cu  toţii  cari  am  catehizat,  că  ce  plăcere  cauzează 
elevilor.  Felul  şi  modul  împărtăşire!  cu  sfintele  taine  trebuia  mai  pe  larg 
tractat,  ca  tinerii  învăţători  de  religiune  să  afle  îndrumări  temeinice.  VI. 
Catehismul  şi  statutul  organic.  Foarte  frumos  şi  corect  e  espusă  necesi¬ 
tatea  şi  valoarea  catehismului,  arătându-sc  şi  greşele  cari  au  obvenit  atât 
de  des  în  studiul  religiunii  la  noi.  Părerea  autorului  e:  catehismul  să  se 
propună  în  cei  din  urmă  an  de  şcoală.  In  încheiere  se  face  pe  12  pagini 
ocuparea  în  12  grupe  mici  a  întregului  material  de  studiu;  care  în  şcoalele 
cu  6  ani  au  să  se  propună  în  12  semestre,  iar  în  cele  cu  4  ani  în  12 
trimestre  anuale.  Toate  grupele  să  împart  în  5  părţi:  Istorioare  sau  istorie, 
Momente  din  vieaţa  lui  Isus,  Rugăciuni,  cântări,  servicii  d-zeeşti.  Orele  de 
propunere  ar  trebui  să  fie  cel  puţin  3  la  săptămână. 

Adausul  cuprinde  espuneri  foarte  scurte  despre  sf.  scriptură,  tradiţie, 
din  liturgică  şi  drept  bisericesc. 

Titlu!  cărţii  corăspunde  pe  deplin  cuprinsului.  Nu  aflăm  o  espunere 
temeinică  ci  mai  mult  o  schiţare  bună  şi  frumoasă  a  materialului  care 
trebue  tractat  în  studiul  religiunii.  Cu  elevul  sau  cu  catehumenul  şi  cu 

învăţătorul  autorul  se  ocupă  mai  puţin.  Ar  fi  fost  necesar  ca  să  se  ac¬ 
centueze  mai  ales  necesitatea  catehizării  corecte  la  fetiţe,  şi  să  se  arete 
scăderea  catehizării  de  până  acum.  Dar  la  aceste  autorul  va  zice  că  aici 
espune  numai  o  metodică  a  religiunii. 

Cartea  umple  un  mare  goi  în  literatura  noastră,  şi  oricare  preot  sau 
învăţător  catehct,  va  afla  un  sfătuitor  bun  în  opul  acesta  şi  va  trebui  să 
fie  recunoscător  autorului.  O  recomandăm  tuturor  cateheţilor  şi  învăţăto¬ 
rilor,  cu  căldură,  şi  am  don  să  fie  folosită  chiar  de  toţi,  ca  astfel  să  fie 
odată  o  uniformitate  în  propunerea  studiului  religiunii.  p.  A.  C. 


INFORMAŢIUNI. 


Sinoadele  noastre  eparhiale.  —  Sinodul  eparhial,  această  instituţie 
măreaţă  a  bisericii  noastre,  care  îşi  are  baza  în  cuvintele  Mântuitorului  şi 
în  praxa  sf.  apostoli,  şi-a  desvoltat  în  mod  demn  activitatea  sa  în  săptămâna 
trecută,  în  toate  diecezele  Mitropoliei  noastre.  Multe  şi  grele  agende  le-au 
stat  înaintea  acestor  sinoade  şi  cu  tact  şi  însufleţire  s’a  lucrat  la  rezol- 
virea  lor. 

Cea  mai  grea  problemă  a  fost  desigur  problema  şcoaleior  noastre 
confesionale.  Bunii  noştri  păstori  în  cuvântul  lor  de  deschidere  au  arătat 
pericolul,  care  ameninţă  şcoalele  confesionale  în  urma  votării  proiectului 
de  lege  şcolar,  atât  în  parlamentul  ţării  cât  şi  în  casa  magnaţilor,  care 
proiect,  dacă  va  primi  şi  sancţionarea  Maiestăţii  Sale,  va  cădea  ca  o  năpastă 
asupra  bisericii  noastre,  împedecând  desvoltarea  vieţii  noastre  naţionale. 
Cuvinte  îngrijitoare  cuprinde  vorbirea  de  deschidere  a  I,  P.  S.  Sale  Ar¬ 
hiepiscopului  şi  Mitropolitului  loan  Meţianu.  Intre  altele  zice:  «Decând 
avem  sinodalitate  în  biserică,  n’am  stat  în  faţa  unei  probleme  mai  grele 
decum  este  aceea  a  salvării  şi  conservării  şcoaleior  noastre  confesionale. 
Dc  aceea  nici  clerul  şi  poporul  nostru  n’a  aşteptat  cu  atâta  nerăbdare  re¬ 
zultatul  lucrărilor  noastre,  dela  aceasta  întrunire,  ca  şi  de  astădată». 

Tot  în  acest  senz  au  arătat  şi  episcopii  sufragani  îngrijirea  lor  în 
faţa  acestui  pericol.  Apelează  deci  toţi  arhiereii  la  ajutorul  şi  sfatul  si¬ 
nodului  lor,  ca  să  afle  calea  şi  mijloacele,  prin  cari  şcoalele  noastre  con¬ 
fesionale  —  cari  ne-a  fost  pavăza  şi  scutul  în  toate  timpurile  —  să  lc 
putem  susţinea  şi  mai  departe,  căci  în  aceste  zace  tăria  noastră  naţională. 
Repet,  zice  1.  P.  S.  Sa,  adresând u-se  sinodului,  ragându-vă  să  facem  tot  po¬ 
sibilul  pentru  susţinerea  şcoaleior  noastre  confesionale,  ca  să  ne.  putem  în¬ 
suşi  şi  noi  în  măsură  tot  mai  mare  acea  cultură  (religioasă-morală)  şi  să 
ne  apropiem  tot  mai  mult  de  binele  şi  fericirea,  după  cari  oftăm  .  Şi  si¬ 
noadele  au  înţeles  însemnătatea  situaţiunei  şi  s’au  rugat  de  Episcopi,  cari 
atât  de  bărbăteşte  au  luptat  pentru  apărarea  drepturilor  noastre,  ca  să  mai 

facă  şt  ultima  încercare,  înaintând  la  treptele  tronului  plângerea  poporului 
celui  mai  credincios  cătră  tron  şi  patrie,  de  a  împedeca  să  i-sc  întindă  şi 
acest  pahar. 


S’au  luat  apoi  în  Sinoadele  din  anul  acesta  hotărîri,  privitoare  la  ca¬ 
tehizarea  elevilor  dela  şcoalele  străine,  pentruca  inteligenta  noastră  viitoare 
să  fie  crescută  în  alipire  cătră  biserica  şi  să  evite  periculoasele  simptoamc 
antibisericeşti  şi  anticreştine,  cari  se  observă  în  mod  îngrijitor  în  vieaţa 
culturală  a  zilelor  noastre. 

Îmbunătăţirea  seminariilor  încă  s’a  avut  în  vedere,  atât  în  ce  priveşte 
organizaţiunea  lor  internă  cât  şi  în  privinţa  zidirii  lor,  ca  în  toate  pri¬ 
vinţele  să  corăspundă  menirii  lor  înalte  de  a  creşte  bărbaţi,  cari  să  in¬ 
troducă  cuprins  în  formele  vieţii  noastre  bisericeşti  şi  naţionale.  Cursul 
pedagogic  al  seminarului  Andreian  din  Sibiiu  va  fi  ridicat  încă  în  anul 
următor  ia  4  ani.  Leafa  funcţionarilor  consistoriali  şi  a  profesorilor  încă 
s’a  îmbunătăţit,  pentruca  aceşti  muncitori  în  via  domnului  să-şi  aibă  şi  răs¬ 
plata  lor  cuvenită  pentru  munca  grea  ce  o  prestează. 

S’a  avut  în  vedere  ridicarea  culturală  şi  morală  a  poporului,  adu- 
cându-se  hotărîri  salutare,  privitoare  la  combaterea  relelor,  cari  îl  împedeca 
în  progresul  său,  ca  alcoolismul,  concubinatele  etc.  impunându-se  preo¬ 
ţilor,  ca  prin  conferinţe,  prin  predici  şi  prin  păşire  energică  se  stârpească 
aceste  buruieni  veninoase  din  grădina  poporului  nostru.  Şi  alte  multe 
agende  au  rezolvit  sinoadele  eparhiale  spre  binele  şi  prosperarea  bisericii 
şi  a  neamului.  Vedem  deci  că  lucrările  reprezentanţilor  bisericii  tiu  s’au 
restrâns  numai  la  partea  organizătoare  ci  s’au  îndreptat  cu  părintească  îngri¬ 
jire  cu  deosebire  asupra  vieţii  spirituale  şi  morale  a  bisericii  celei  vii.  Deie 
D-zeu  ca  rezultatele  acestor  lucrări  ale  aleşilor  noştri  se  aducă  roade 
îmbelşugate,  făcând  să  strălucească  nouă  raze  de  bucurie  şi  speranţă  în 
învălmăşagul  atâtor  suferi  nţi  şi  năcazuri.  db. 

Sf.  Sinod  al  României  în  şedinţa  sa  ţinută  sub  prezidenţia  Mitro- 
politului-primat  a  admis  mai  multe  cereri  de  călugăriri,  s’a  luat  apoi  hotă- 
rîrea,  ca  să  se  permită  laicilor  a  petrece  timpul  verii  pe  Ia  mănăstiri,  cu 
condiţiunea  de  a  avea  purtări  bune  şi  a  face  diferite  daruri  mănăstirii, 
unde  vor  sta. 

In  această  şedinţă  s’au  distribuit  membrilor  Sf.  Sinod  diplome,  cari 
conţin  tipărite  cuvintele  spuse  de  Mitropolitul-primat  regelui,  în  anul  trecut, 
cu  ocazia  sfinţirii  sf.  mir. 

Simptoame.  Mişcările  aritireligioase  se  manifestă  tot  mai  îngrijitor 
la  ascultătorii  facultăţilor  luinene  dela  unele  universităţi.  Aşa  s’au  făcut 
manifestaţiuni  împotriva  facultăţii  dc  teologie  din  Praga,  cerându-se  sepa¬ 
rarea  totală  a  acesteia  de  celelalte  facultăţi.  Această  mişcare  e  cu  atât 
mai  îngrijitoare,  cu  cât  studenţii  universitari  pretind,  ca  la  universităţi  să 
înceteze  orice  ceremonii  religioase,  ameninţând  cu  mişcare  împotriva  bi¬ 
sericii. 

La  universitatea  din  Padua  încă  a  fost  boicotat  episcopul  Pelizzo, 
din  partea  studenţimii  universitare,  pentrucă  afirmase  în  o  pastorală  că  toată 
ştiinţa  fără  frică  de  D-zeu  este  numai  fum  şi  vânt.  Această  afirmaţie  au 
privit-o  studenţimea  cu  idei  liberale  de  o  crimă  faţă  de  ştiinţă. 

Nr.  19  din  „Ţara  Noastră“  în  articolul  prim,  iscălit  de  «L.  T.>  vor¬ 
bind  despre  «Soboarele  bisericii  române  ortodoxe»,  scrie:  «Ştim  mai 
departe  din  Sfânta  Scriptură,  că  însuş  Iisus  Christos,  când  avea  să  ispră¬ 
vească  vre-un  lucru  mai  mare ,  —  cum  a  fost  alegerea  apostolului  Mateiu 
(era  să  fie  vorba  de  Matia ,  căci  procedura  observată  de  sf.  Apostoli  la 
alegerea  acestuia  întemeiază  instituţia  soboarelor  în  biserică,  —  dar  pacostea 
e,  că  Matia  a  fost  chemat  la  apostolat  după  înălţarea  Mântuitorului  la 
cer . . .  Cătră  Mateiu,  care  era  vameş  în  Capernaum,  a  zis  însuş  Mântui¬ 
torul,  fără  a  «chiema  la  sfat  pe  alţii:  «Vino  după  mine»)  şi  altele,  —  tiu 
lucra,  de  capul  său  (sici),  deşi  avea  putere  dumnezeiască,  ci  chema  la  sfat 
şi  pe  ceialalţi  oameni  de  încredere  ai  săi  şi  împreună  sfâtuindu-se  hotărau, 
ce  şi  cum  să  facă.» 

Acum  înţelegem  cuminţenia  modestiei  de  a  cere  deocamdată  numai 
«înţelepciunea  molitfelnicului»  . . .  lăsând  celelalte  ...  pe  mai  târziu . . .  Am 
dori  totuş  cel  puţin  mai  multă  cuviinţă  în  vorbe,  când  se  scrie  despre 
lucruri  sfinte  unui  popor  «delicat»  în  sentimentele  sale  religioase,  cum 
este  al  nostru. 


Tipicul  cultuiui  religios. 

Cazuri  liturgice  si  da  ie  iipiconale  pe  luna  lui  Maia  J907. 

Norme  generale:  In  stadiul  Pentecostaruhii,  care  se  începe  cu  Utrenia  Paştilor  şi 
se  termină  cu  Utrenia  Duminecii  tuturor  sfinţilor,  cartea  rituală  conducătoare  este  Pente- 
costarul;  alăturea  şi  paralel  cu  Pentecostarnl  este  Mitteiui  pe  luna  lui  Maiu,  şi,  până 
la  17  zile  pe  luna  Iui  Iunie  a.  c. 

în  stadiul  acesta,  normele  tipicotUile,  pentru  Dumineci  şi  pentru  zilele  de  săptă¬ 
mână,  se  cuprind  în  Pentecostar,  iar  pentru  sărbătorile  sfinţilor  în  Mineiu. 

6  Maiu.  Dumineca  Mironosiţelor:  gl.  2,  voscr.  a  3-a.  La  vecernie  şi  la  Utrenie, 
toate  după  tipicul  Pentecostaruhii,  Apostolul  şi  tvangelia. 

Dumineca  a  3-a  după  Paşti:  Irmosul  şi  Priceastna  Paştilor. 

13  Maiu.  Dumineca  slăbănogului:  gl.  3,  voscr.  a  4-a.  La  Vecernie,  la  Utrenie  şi 
la  Liturgic:  toate  după  prescrierea  tipicului  din  Pentecostar. 

20  Maiu.  Dumineca  Samuri tiencei:  gl.  4,  voscr.  a  4-a.  La  Vecernie,  la  Utrenie  şi 
la  Liturgie:  toate  cum  prescrie  Pen  ie  cost  arul. 

21  Maiu.  Sfinţii  Constantin  şi  Hiena:  La  Vecernie,  la  Utrenie  şi  la  Liturgie: 
toate  după  tipicul  Mineiului  din  ziua  aceasta. 

27  Maiu.  Dumineca  orbului:  gl.  5,  voscr.  a  8-a.  Ca  şi  în  Duminecile  de  mai 
nainte,  toate  după  prescrierea  tipicului  din  Pentecostar. 

31  Maiu.  Joia  înălţării  Domnului:  La  Vecernie,  la  Utrenie  şi  Ia  Liturgie,  întreg 
serviciul  cultului  se  face  cum  se  găseşte  şi  se  prescrie  la  această  sf.  sărbătoare  în 
Pentecostar.  Cantor. 


